qundao/data-zh-poetry huggingface dataset:
同游云盖分题得云字
作者：释德洪
朝代：宋

公才如天骥，超绝气逸群。低摧簿书中，一笑置勿论。我如剪翎鹤，俛啄穷朝昏。生涯无窖子，乞食尝扣门。但为口腹累，乖隔如参辰。此夕复何夕，共宿湘山云。境清藏胜气，情高发幽欣。天风吹笑语，乞与人间闻。念公翰墨场，少年策奇勋。世味如嚼蜡，喜著磨衲裙。裴公师黄檗，圆泽友李憕。因法偶相逢，则以法为亲。安知我与子，夙昔非弟昆。吾闻三生石，曾歌旧精魂。他年葛洪陂，相寻定烦君。先当理故事，过山寻老仁。要同夏口村，发瓮惊前身。
同超然无尘饭柏林寺分题得柏字
作者：释德洪
朝代：宋

沙村宿雨余，炊烟淡寒色。
山墟蚕市休，野饭渔舟隔。
忽逢柳际门，知有道人宅。
扣扉山答响，童子出迎客。
空庭竟何有，冻死千岁柏。
钟鸣食时至，老僧揖就席。
香秔定宿舂，露葵应晓摘。
羌饥一饭美，何啻万钱直。
风轩纳山翠，引手扪石壁。
爱此玉崔嵬，岁久自崩拆。
下有洄涡泉，甘凉冰齿颊。
勿轻一脉微，去涨万顷泽。
吾行无疾徐，住佳去亦得。
欲收有声画，绝景为摹刻。
兴来勿復缓，转顾成陈迹。
同超然无尘饭柏林寺分题得柏字
作者：释德洪
朝代：宋

沙村宿雨馀，炊烟淡寒色。山墟蚕市休，野饭渔舟隔。忽逢柳际门，知有道人宅。扣扉山答响，童子出迎客。空庭竟何有，冻死千岁柏。钟鸣食时至，老僧揖就席。香粳定宿舂，露葵应晓摘。羌饥一饭美，何啻万钱直。风轩纳山翠，引手扪石壁。爱此玉崔嵬，岁久自崩拆。下有洄涡泉，甘凉冰齿颊。勿轻一脉微，去涨万顷泽。吾行无疾徐，住佳去亦得。欲收有声画，绝景为摹刻。兴来勿复缓，转顾成陈迹。
听道人谙公琴
作者：释德洪
朝代：宋

道人貌癯骨藏年，漆瞳照人方而渊。家住湘山湘水边，气清日应嚼芳鲜。罗浮饭石性所在，定林饮涧老更坚。子其徒欤宁果然，抱琴过我亦自贤。玉徽按抑朱丝弦，借弦为舌传语言。谁家恩怨馀妒怜，绮窗莺燕春风颠。颠风盘空搅苍烟，萧萧吹鬓人未眠。清都绛阙断世缘，骨飞不到梦所传。秦筝心知是响泉，置之髯须一笑掀。蕊珠三叠舞胎仙，坐令遗世如蜕蝉。何年醉骑紫云去，此琴枵然成弃捐。
听道人谙公琴
作者：释德洪
朝代：宋

道人貌癯骨藏年，漆瞳照人方而渊。
家住湘山湘水边，气清日应嚼芳鲜。
罗浮饭石性所在，定林饮涧老更坚。
子其徒欤宁果然，抱琴过我亦自贤。
玉徽按抑朱丝絃，借絃为舌传语言。
谁家恩怨余妬怜，绮窗莺燕春风颠。
颠风盘空搅苍烟，萧萧吹鬓人未眠。
清都绛阙断世缘，骨飞不到梦所传。
秦筝心知是响泉，置之髯鬚一笑掀。
蘂珠三迭舞胎仙，坐令遗世如蜕蝉。
何年醉骑紫云去，此琴枵然成弃捐。
启明轩次朗上人韵
作者：释德洪
朝代：宋
体裁：五言律诗

澄滓动精色，开轩万象分。光无回避处，眼自覆藏君。霞缕萦经轴，烟丝减篆文。个中无膡语，题目是先闻。
吴子副送性之诗有老子只堪持蟹螯之句因寄之
作者：释德洪
朝代：宋

秋来残暑犹顽赖，推挤不去吁可怪。
哦君妙语齿颊清，冰壶照人吐精彩。
绝知此公风味高，想见尊前持蟹螯。
说禅不用朱藤杖，看月却披宫锦袍。
大藩衣冠蔚城市，君所过从天下士。
忘怀一笑饯年华，醉裏千篇是生计。
相知何必盖须倾，此语荒唐却甚真。
人生怀抱要磊落，他年相逢是故人。
吴子副送性之诗有老子只堪持蟹螯之句因寄之
作者：释德洪
朝代：宋

秋来残暑犹顽赖，推挤不去吁可怪。哦君妙语齿颊清，冰壶照人吐精彩。绝知此公风味高，想见尊前持蟹螯。说禅不用朱藤杖，看月却披宫锦袍。大藩衣冠蔚城市，君所过从天下士。忘怀一笑饯年华，醉里千篇是生计。相知何必盖须倾，此语荒唐却甚真。人生怀抱要磊落，他年相逢是故人。
吴子薪重庆堂
作者：释德洪
朝代：宋
体裁：古风

吴氏季子世不乏，子孙魁垒特秀发。人言才业任世重，更觉文章有家法。奉亲作意构华堂，想见青红湿窗闼。堂中二老斗康强，夫妇承颜荐寿觞。朅来儿侄俱登第，举族请名重庆堂。富贵鼎来推不去，道德照人闾里光。富公玉食由及养，范公诸郎尽卿相。亲养子荣兼有德，家声置公范富上。虚檐风月夜未央，靘庄成轮发清唱。金鸭香清碧缕飘，灯前玉颊醉红潮。一尊满劝何所祝，盛事要看追八萧。
吾山风物如故园而甚僻余居月余爱之将此卜居二首·其一
作者：释德洪
朝代：宋

此生于世已无求，况有村原事事幽。
乞谷住山真素志，栽田博饭是良谋。
别坡笋蕨春兼采，遶舍桑麻岁倍收。
强健自能营饱暖，尘埃回首谩悠悠。
吾山风物如故园而甚僻余居月余爱之将此卜居二首·其二
作者：释德洪
朝代：宋

风物淳真似故丘，茅茨结处自深幽。
竹西邻舍颇相近，客至须供良甚谋。
灯火夜窗衣自补，丰登秋亩稻重收。
安閒有此支余岁，更欲驱驰亦谬悠。
吾山风物如故园而甚僻余居月馀爱之将此卜居二首
作者：释德洪
朝代：宋

此生于世已无求，况有村原事事幽。乞谷住山真素志，栽田博饭是良谋。别坡笋蕨春兼采，绕舍桑麻岁倍收。强健自能营饱暖，尘埃回首谩悠悠。风物淳真似故丘，茅茨结处自深幽。竹西邻舍颇相近，客至须供良甚谋。灯火夜窗衣自补，丰登秋亩稻重收。安閒有此支馀岁，更欲驱驰亦谬悠。
吾山风物如故园而甚僻余居月馀爱之将此卜居二首·其一
作者：释德洪
朝代：宋

此生于世已无求，况有村原事事幽。乞谷住山真素志，栽田博饭是良谋。别坡笋蕨春兼采，绕舍桑麻岁倍收。强健自能营饱暖，尘埃回首谩悠悠。
吾山风物如故园而甚僻余居月馀爱之将此卜居二首·其二
作者：释德洪
朝代：宋

风物淳真似故丘，茅茨结处自深幽。竹西邻舍颇相近，客至须供良甚谋。灯火夜窗衣自补，丰登秋亩稻重收。安閒有此支馀岁，更欲驱驰亦谬悠。
周庭秀爱湘中山水之胜定居十馀年宣和五年夏五月忽思吴中别余于湘上作此送之
作者：释德洪
朝代：宋
体裁：七言律诗

词刃平生工斫伐，探怀每欲取公侯。朅来世事懒经意，醉看湘山不转头。忽忆归吴泛千里，偶然尽室载孤舟。却将挥翰风雷手，且钓华亭万顷秋。
和人二首
作者：释德洪
朝代：宋

玉骨解藏岁月，饥肤不受尘埃。落笔惊鸿掠纸，延僧春露浮杯。寂寥空山独夜，萧条古木清秋。风月谁家捣练，江头何处钓舟。
和人二首·其一
作者：释德洪
朝代：宋
体裁：六言诗

玉骨解藏岁月，饥肤不受尘埃。落笔惊鸿掠纸，延僧春露浮杯。
和人二首·其二
作者：释德洪
朝代：宋
体裁：六言诗

寂寥空山独夜，萧条古木清秋。风月谁家捣练，江头何处钓舟。
和人夜坐三首
作者：释德洪
朝代：宋

句好真堪供佛，泉幽欣更同僧。闲麈自横凉簟，飞蚊故绕篝灯。行道疾于转马，坐禅危若蹲鸱。爪皮能作地狱，荷香解破毗尼。忠子定应诗瘦，隆禅甘作书痴。两客绝无消息，千峰见我栖迟。
和人夜坐三首·其一
作者：释德洪
朝代：宋

句好真堪供佛，泉幽欣更同僧。闲麈自横凉簟，飞蚊故绕篝灯。
和人夜坐三首·其一
作者：释德洪
朝代：宋

句好真堪供佛，泉幽欣更同僧。
闲麈自横凉簟，飞蚊故遶篝灯。
和人夜坐三首·其三
作者：释德洪
朝代：宋
体裁：六言诗

忠子定应诗瘦，隆禅甘作书痴。两客绝无消息，千峰见我栖迟。
和人夜坐三首·其二
作者：释德洪
朝代：宋
体裁：六言诗

行道疾于转马，坐禅危若蹲鸱。爪皮能作地狱，荷香解破毗尼。
和人春日三首
作者：释德洪
朝代：宋

冰缺涓涓嫩水，柳涡剪剪柔风。滓色尽情澄晓，游丝放意垂空。暖压催花小雨，晴宜到面和风。莺舌管弦合调，兰芽雪玉分丛。揽衣欲起还眠，杜宇一声春晓。家童走报新事，山茶昨夜开了。
和人春日三首·其一
作者：释德洪
朝代：宋
体裁：六言诗

冰缺涓涓嫩水，柳涡剪剪柔风。滓色尽情澄晓，游丝放意垂空。
和人春日三首·其三
作者：释德洪
朝代：宋
体裁：六言诗

揽衣欲起还眠，杜宇一声春晓。家童走报新事，山茶昨夜开了。
和人春日三首·其二
作者：释德洪
朝代：宋

暖压催花小雨，晴宜到面和风。莺舌管弦合调，兰芽雪玉分丛。
和人春日三首·其二
作者：释德洪
朝代：宋

暖压催花小雨，晴宜到面和风。
莺舌管絃合调，兰芽雪玉分丛。
和人雁字
作者：释德洪
朝代：宋

划然斜去和天晓，夜火相惊事已虚。春信写来无款识，东君胸次亦恢疏。最难读似成文蠹，不乱行如水上鱼。勿讶羲之笔神骏，换鹅瘗鹤是临书。
和人鴈字
作者：释德洪
朝代：宋

划然斜去和天晓，夜火相惊事已虚。
春信写来无款识，东君胸次亦恢疏。
最难读似成文蠧，不乱行如水上鱼。
勿讶羲之笔神骏，换鹅瘗鹤是临书。
和余庆长老春十首
作者：释德洪
朝代：宋

野梅官柳不胜春，妒面愁眉各斗新。欲作清诗成瘦坐，生憎白雨解催人。叶欲藏禽花没腰，春愁叠叠觉难消。碧云新月谁梳鬓，翠浪柔风自织绡。凫鸥水暖聚圆沙，带雨春湖脉脉斜。翠线受风遮径柳，燕脂含雨隔篱花。叶云谁剪芘花身，花厎何人笑语频。应是流莺诉心事，窥墙欲见恨无因。一盏露芽袪睡思，半帘疏雨作愁媒。似闻池馆花如海，杖策当为得得来。嫩寒清晓欲留春，睡足山中乐事新。珠玉等闲无胫至，风流全付茂陵人。柳如西子舞时腰，飞絮初狂雪未消。多谢余郎造化手，解拈春色写鲛绡。雨过清流走白沙，隔篱红杏一枝斜。可堪风日浓于酒，更爱君诗丽似花。旧游新事两关身，花下清晨吉？频。野步寻梅曾共乐，夜诗联鼎愿相因。人笑才高真祸本，自惊诗好是穷媒。贪看百尺游丝转，忽见双飞乳燕来。
和余庆长老春十首·其一
作者：释德洪
朝代：宋

野梅官柳不胜春，妒面愁眉各斗新。欲作清诗成瘦坐，生憎白雨解催人。
和余庆长老春十首·其一
作者：释德洪
朝代：宋

野梅官柳不胜春，妒面愁眉各鬬新。
欲作清诗成瘦坐，生憎白雨解催人。
和余庆长老春十首·其七
作者：释德洪
朝代：宋
体裁：七言绝句

柳如西子舞时腰，飞絮初狂雪未消。多谢余郎造化手，解拈春色写鲛绡。
和余庆长老春十首·其三
作者：释德洪
朝代：宋

凫鸥水暖聚圆沙，带雨春湖脉脉斜。翠线受风遮径柳，燕脂含雨隔篱花。
和余庆长老春十首·其三
作者：释德洪
朝代：宋

鳬鸥水暖聚圆沙，带雨春湖脉脉斜。
翠线受风遮径柳，燕脂含雨隔篱花。
和余庆长老春十首·其九
作者：释德洪
朝代：宋

旧游新事两关身，花下清晨吉？频。野步寻梅曾共乐，夜诗联鼎愿相因。
和余庆长老春十首·其九
作者：释德洪
朝代：宋
体裁：七言绝句

旧游新事两关身，花下清晨吉�频。野步寻梅曾共乐，夜诗联鼎愿相因。
和余庆长老春十首·其九
作者：释德洪
朝代：宋

旧游新事两关身，花下清晨吉𠸻频。
野步寻梅曾共乐，夜诗联鼎愿相因。
和余庆长老春十首·其二
作者：释德洪
朝代：宋

叶欲藏禽花没腰，春愁叠叠觉难消。碧云新月谁梳鬓，翠浪柔风自织绡。
和余庆长老春十首·其二
作者：释德洪
朝代：宋

叶欲藏禽花没腰，春愁迭迭觉难消。
碧云新月谁梳鬓，翠浪柔风自织绡。
和余庆长老春十首·其五
作者：释德洪
朝代：宋
体裁：七言绝句

一盏露芽袪睡思，半帘疏雨作愁媒。似闻池馆花如海，杖策当为得得来。
和余庆长老春十首·其八
作者：释德洪
朝代：宋
体裁：七言绝句

雨过清流走白沙，隔篱红杏一枝斜。可堪风日浓于酒，更爱君诗丽似花。
和余庆长老春十首·其六
作者：释德洪
朝代：宋
体裁：七言绝句

嫩寒清晓欲留春，睡足山中乐事新。珠玉等闲无胫至，风流全付茂陵人。
和余庆长老春十首·其十
作者：释德洪
朝代：宋
体裁：七言绝句

人笑才高真祸本，自惊诗好是穷媒。贪看百尺游丝转，忽见双飞乳燕来。
和余庆长老春十首·其四
作者：释德洪
朝代：宋

叶云谁剪芘花身，花厎何人笑语频。应是流莺诉心事，窥墙欲见恨无因。
和余庆长老春十首·其四
作者：释德洪
朝代：宋

叶云谁剪芘花身，花厎何人笑语频。
应是流莺诉心事，窥墻欲见恨无因。
和傅彦济知县
作者：释德洪
朝代：宋

句法疑君每太高，湘南山水助挥毫。暂临小邑聊观政，未见全牛可受刀。珠玉光难藏瓦砾，芝兰香岂掩蓬蒿。坐令百里清如镜，吏猾民奸岂易逃。
和傅彦济知县
作者：释德洪
朝代：宋

句法疑君每太高，湘南山水助挥毫。
暂临小邑聊观政，未见全牛可受刀。
珠玉光难藏瓦砾，芝兰香岂掩蓬蒿。
坐令百里清如镜，吏猾民姦岂易逃。
和元府判游山句
作者：释德洪
朝代：宋

举手弄云泉，溅衣作跳波。侧耳闻遗音，仰看幽鸟过。两公作妙语，清绝类阴何。气爽如南山，晴岚掩峨峨。意快如落瀑，万仞崩银河。秀如华林风，嫣然散微和。而余独朴拙，欲登选佛科。十年类马驹，镜谓砖可磨。枫瘤或见取，此事古亦多。噪吻成绮语，宁恤犯尸罗。
和元府判游山句
作者：释德洪
朝代：宋

举手弄云泉，溅衣作跳波。
侧耳闻遗音，仰看幽鸟过。
两公作妙语，清绝类阴何。
气爽如南山，晴岚掩峩峩。
意快如落瀑，万仞崩银河。
秀如华林风，嫣然散微和。
而余独朴拙，欲登选佛科。
十年类马驹，镜谓砖可磨。
枫瘤或见取，此事古亦多。
噪吻成绮语，宁恤犯尸罗。
和周达道运句题怪石韵
作者：释德洪
朝代：宋
体裁：七言律诗

爱山心志如君少，王事何妨陟翠微。怪石方欣典刑在，新诗仍写画图归。客来一室烟光满，掌上千岩眼力稀。颇怪周郎赏音者，独于此境尚弹机。
和堪维那移居
作者：释德洪
朝代：宋

世路惊风波，山林知岁寒。
君看争夺中，忽觉深渺漫。
归来湘西寺，兀坐依蒲团。
摩挲折脚铛，规以稳处安。
湘山亦多态，扶杖时游观。
偶逢林下人，班草一笑懽。
霜风水痕落，岁月难遮拦。
但觉颔髭白，不復知岁残。
堪公故园旧，义胆见急难。
相逢开肺怀，倾倒无余殚。
所居隔聚落，日喜成媻媻。
作诗夸我贤，宁知如玉冠。
遂分湘山翠，茅檐相对看。
往事都莫理，有求真祸端。
饭罢口挂壁，□□发长叹。
暮寒因有雪，炉暖且檀栾。
和堪维那移居
作者：释德洪
朝代：宋

世路惊风波，山林知岁寒。君看争夺中，忽觉深渺漫。归来湘西寺，兀坐依蒲团。摩挲折脚铛，规以稳处安。湘山亦多态，扶杖时游观。偶逢林下人，班草一笑欢。霜风水痕落，岁月难遮拦。但觉颔髭白，不复知岁残。堪公故园旧，义胆见急难。相逢开肺怀，倾倒无馀殚。所居隔聚落，日喜成媻媻。作诗誇我贤，宁知如玉冠。遂分湘山翠，茅檐相对看。往事都莫理，有求真祸端。饭罢口挂壁，□□发长叹。暮寒因有雪，炉暖且檀栾。
和宵行
作者：释德洪
朝代：宋

不眠盥漱罢，和衣肱再曲。村落鸡未鸣，部曲炊已足。露行逢远火，盲龟值浮木。马上续残梦，不复较迟速。故乡夫岂远，随分有松竹。自种橘千奴，大胜五斗禄。
和宵行
作者：释德洪
朝代：宋

不眠盥漱罢，和衣肱再曲。
村落鸡未鸣，部曲炊已足。
露行逢远火，盲龟值浮木。
马上续残梦，不復较迟速。
故乡夫岂远，随分有松竹。
自种橘千奴，大胜五斗禄。
和忠子
作者：释德洪
朝代：宋

牛车注经宗两角，那问虚舟移夜壑。竹间扫除闻击声，戏作伽陀歌独脚。心波不兴类古井，情缘脱尽如遗箨。高笑痴儿倚富贵，危如乳燕方巢幕。已办山藤待湖月，不把芒鞋穿聚落。安知沙门自有体，全象纷然众盲摸。要之行藏不属人，手自安然随展握。
和忠子
作者：释德洪
朝代：宋

牛车注经宗两角，那问虚舟移夜壑。
竹间扫除闻击声，戏作伽陀歌独脚。
心波不兴类古井，情缘脱尽如遗箨。
高笑痴儿倚富贵，危如乳燕方巢幕。
已办山藤待湖月，不把芒鞵穿聚落。
安知沙门自有体，全象纷然众盲摸。
要之行藏不属人，手自安然随展握。
和昭默堂五首
作者：释德洪
朝代：宋

相见自完全，分明透语言。衲僧犹听瑩，入户不知门。道骨清如玉，闲拳瘦策时。钝根并鹘眼，到此自分岐。此堂常说法，亦是主中宾。无地容啖啄，缘渠彻骨贫。睡馀供漱盥，齿颊带茶甘。兄弟知家法，从教鹙子惭。倦依蒲褐坐，脱体露全机。曲篆风窗细，烟横一缕微。
和昭默堂五首·其一
作者：释德洪
朝代：宋

相见自完全，分明透语言。衲僧犹听瑩，入户不知门。
和昭默堂五首·其一
作者：释德洪
朝代：宋
体裁：五言绝句

相见自完全，分明透语言。衲僧犹听莹，入户不知门。
和昭默堂五首·其三
作者：释德洪
朝代：宋
体裁：五言绝句

此堂常说法，亦是主中宾。无地容啖啄，缘渠彻骨贫。
和昭默堂五首·其二
作者：释德洪
朝代：宋
体裁：五言绝句

道骨清如玉，闲拳瘦策时。钝根并鹘眼，到此自分岐。
和昭默堂五首·其五
作者：释德洪
朝代：宋
体裁：五言绝句

倦依蒲褐坐，脱体露全机。曲篆风窗细，烟横一缕微。
和昭默堂五首·其四
作者：释德洪
朝代：宋

睡余供潄盥，齿頬带茶甘。
兄弟知家法，从教鹙子惭。
和昭默堂五首·其四
作者：释德洪
朝代：宋

睡馀供漱盥，齿颊带茶甘。兄弟知家法，从教鹙子惭。
和景醇从周廷秀乞东坡草虫
作者：释德洪
朝代：宋

周髯迂阔亦自笑，安乐饥寒奈嘲诮。东坡墨戏偶得之，保藏更作千金调。自言吾富可埒国，痴病已深那可疗。坡初画此适然耳，髯以夸人无乃剿。彭侯满腹是精神，翰墨行藏两俱妙。应嗟玩物非尚德，未欲夺攘投火疗。乞之如易紫香囊，岂弟高风珠自照。此诗醇酽等佳酝，为君满引那辞釂。
和景醇从周廷秀乞东坡草虫
作者：释德洪
朝代：宋

周髯迂阔亦自笑，安乐饥寒奈嘲诮。
东坡墨戏偶得之，保藏更作千金调。
自言吾富可埒国，痴病已深那可疗。
坡初画此适然耳，髯以夸人无乃剿。
彭侯满腹是精神，翰墨行藏两俱妙。
应嗟玩物非尚德，未欲夺攘投火疗。
乞之如易紫香囊，岂弟高风珠自照。
此诗醇酽等佳醖，为君满引那辞釂。
和曾倅喜雨之句
作者：释德洪
朝代：宋

清狂平生笑李赤，诗慕谪仙名烜赫。
尤胜曲影傍权门，爱其炎炎手可炙。
袁丝若至晁错逃，热中未老嗾与嗷。
犹胜怒及水中蟹，不合郭索持双螯。
何如一庵听松雨，泼眼晴窗发茶乳。
更无俗子作白眼，但有水沉横碧缕。
长爱朱生论不卑，神明不欺宁自欺。
买金赏诬岂不美，尚笑世俗今浇漓。
玉川作诗曾救月，退之抵掌夸奇绝。
公今又赋喜雨诗，诗成肯寄甘露灭。
气吐虹蜺辞吐云，才大端如梁与棼。
丽如宫华蜀锦色，骏却千樯万马犇。
屈宋宗枝君得髓，江左风流復兴起。
试手作诗君勿笑，毫忽增之至弓秭。
长哦月出湘淹东，翰墨场中久策功。
千篇翻水不足道，绝爱风味如醉翁。
和曾倅喜雨之句
作者：释德洪
朝代：宋

清狂平生笑李赤，诗慕谪仙名烜赫。尤胜曲影傍权门，爱其炎炎手可炙。袁丝若至晁错逃，热中未老嗾与嗷。犹胜怒及水中蟹，不合郭索持双螯。何如一庵听松雨，泼眼晴窗发茶乳。更无俗子作白眼，但有水沉横碧缕。长爱朱生论不卑，神明不欺宁自欺。买金赏诬岂不美，尚笑世俗今浇漓。玉川作诗曾救月，退之抵掌誇奇绝。公今又赋喜雨诗，诗成肯寄甘露灭。气吐虹蜺辞吐云，才大端如梁与棼。丽如宫华蜀锦色，骏却千樯万马奔。屈宋宗枝君得髓，江左风流复兴起。试手作诗君勿笑，毫忽增之至弓秭。长哦月出湘淹东，翰墨场中久策功。千篇翻水不足道，绝爱风味如醉翁。
和曾逢原待制观雪
作者：释德洪
朝代：宋
体裁：五言律诗

魂清寒妥贴，寺近汨罗江。夜迥疑生月，梦惊闻打窗。地垆无宿火，经阁有残缸。起望兜绵界，谁推堕陋邦。
和曾逢原试茶连韵
作者：释德洪
朝代：宋

霜须瘴面豁齿牙，门前小舟尝自拏。
茅茨丛竹依壠畬，君来游时方采茶。
传呼部曲江路賖，迎门颠倒披袈裟。
仙风照人虔敬加，秀如春露湿兰芽。
和如东风吹奇葩，马蹄归路衝飞花。
青松转壑登龙蛇，路人聚观不敢譁。
诗筒復肯来山家，想见戟门兵衞遮。
湘江玉展无纤瑕，但闻江空响钓车。
嗟予生计唯摝鰕，安识醉墨翻侧麻。
喜如小儿抱秋爪，宣和官焙囊绛纱。
见之美如痒初爬，爱客自试懽无涯。
身世都忘是长沙，院落日长蜂趁衙。
园林雨足鸣池蛙，诗成句法规正邪。
细窥不容铢两差，逸羣翰墨争传夸。
坡谷非子前身耶，沅湘万古一长嗟。
明年夜直趋东华，应有佳句怀烟霞。
和曾逢原试茶连韵
作者：释德洪
朝代：宋

霜须瘴面豁齿牙，门前小舟尝自拿。茅茨丛竹依垄畬，君来游时方采茶。传呼部曲江路赊，迎门颠倒披袈裟。仙风照人虔敬加，秀如春露湿兰芽。和如东风吹奇葩，马蹄归路冲飞花。青松转壑登龙蛇，路人聚观不敢哗。诗筒复肯来山家，想见戟门兵卫遮。湘江玉展无纤瑕，但闻江空响钓车。嗟予生计唯摝虾，安识醉墨翻侧麻。喜如小儿抱秋爪，宣和官焙囊绛纱。见之美如痒初爬，爱客自试欢无涯。身世都忘是长沙，院落日长蜂趁衙。园林雨足鸣池蛙，诗成句法规正邪。细窥不容铢两差，逸群翰墨争传誇。坡谷非子前身耶，沅湘万古一长嗟。明年夜直趋东华，应有佳句怀烟霞。
和李令祈雪分韵得麓字
作者：释德洪
朝代：宋
体裁：古风

何处軥辀叫云木，植杖松间逢白足。一牛鸣地两禅丛，窗户青红照林麓。江寒云怒相摹胡，雪意欲作先停蓄。连空推下翻玉英，想见轩渠笑捧腹。
和李班叔戏彩堂
作者：释德洪
朝代：宋

李侯何以悦其亲，戏着彩衣觅梨枣。
闲骑竹马画堂前，慈颜一笑自忘老。
毛义捧檄难忘客，茆容杀鸡终得道。
爱公纯孝配古人，甚欲卜邻安井竈。
和李班叔戏彩堂
作者：释德洪
朝代：宋

李侯何以悦其亲，戏著彩衣觅梨枣。闲骑竹马画堂前，慈颜一笑自忘老。毛义捧檄难忘客，茆容杀鸡终得道。爱公纯孝配古人，甚欲卜邻安井灶。
和杜司录岳麓祈雪分韵得岳字
作者：释德洪
朝代：宋

岁晚湘水滨，黄尘似河朔。江流涸欲尽，瓶罂汲馀浊。闹闻双旌出，千骑烁山岳。雪云卷山去，天宇献辽邈。娇鸦集风枝，冻鹤时俛啄。谭兵杜牧之，赋诗果横槊。山虽非故人，识面亦已数。文章固馀事，正尔全三乐。太丘令国器，谠议久扬榷。长吉有美才，崭然见头角。君看分韵诗，夭力那容学。嗟余老山林，辈流殊龌龊。宁料寒窘中，见此三卓荦。和诗无杰句，钝涩费磨琢。穷略似孟郊，必劣追韩偓。
和杜司录岳麓祈雪分韵得岳字
作者：释德洪
朝代：宋

岁晚湘水滨，黄尘似河朔。
江流涸欲尽，缾罂汲余浊。
闹闻双旌出，千骑烁山岳。
雪云卷山去，天宇献辽邈。
娇鸦集风枝，冻鹤时俛啄。
谭兵杜牧之，赋诗果横槊。
山虽非故人，识面亦已数。
文章固余事，正尔全三乐。
太丘令国器，谠议久扬榷。
长吉有美才，崭然见头角。
君看分韵诗，夭力那容学。
嗟余老山林，辈流殊龌龊。
宁料寒窘中，见此三卓荦。
和诗无杰句，钝涩费磨琢。
穷略似孟郊，必劣追韩偓。
和杜抚勾古意六首
作者：释德洪
朝代：宋

一尾掣电去，万蹄让雄长。迩来随磨驴，驱逐付厮养。顿尘忽骄嘶，逸韵发奇想。公眼如支遁，神骏蒙击赏。岁月走舟壑，不能老乔松。何如取尘劫，安置弹指中。我老世不要，闭关师道踪。自欣方得计，人笑伎之穷。长松援丈萝，无事登青冥。因缘偶然尔，初非出经营。我受气类似，抡材置勿听。翟公亦痴绝，书门议交情。午梦清断续，殷鬓飞蚊鸣。微风亦见戏，故掩读残经。相见洞天晓，雾重花冥冥。秀句吐奇丽，乃尔未忘情。秋晚凋红翠，幽怀到眉峰。玉纤弄彩笔，落纸翩惊鸿。道山归计好，高情付疏慵。何独谢夫人，特有林下风。暮年一杯春，愁边赖开拓。醉乡归路稳，城郭见隐约。万事付颓然，破帻风堕落。胸次竟何有，八窗洞空廓。
和杜抚勾古意六首·其一
作者：释德洪
朝代：宋
体裁：古风

一尾掣电去，万蹄让雄长。迩来随磨驴，驱逐付厮养。顿尘忽骄嘶，逸韵发奇想。公眼如支遁，神骏蒙击赏。
和杜抚勾古意六首·其三
作者：释德洪
朝代：宋
体裁：古风

长松援丈萝，无事登青冥。因缘偶然尔，初非出经营。我受气类似，抡材置勿听。翟公亦痴绝，书门议交情。
和杜抚勾古意六首·其二
作者：释德洪
朝代：宋
体裁：古风

岁月走舟壑，不能老乔松。何如取尘劫，安置弹指中。我老世不要，闭关师道踪。自欣方得计，人笑伎之穷。
和杜抚勾古意六首·其五
作者：释德洪
朝代：宋
体裁：古风

秋晚凋红翠，幽怀到眉峰。玉纤弄彩笔，落纸翩惊鸿。道山归计好，高情付疏慵。何独谢夫人，特有林下风。
和杜抚勾古意六首·其六
作者：释德洪
朝代：宋

暮年一杯春，愁边赖开拓。
醉乡归路稳，城郭见隐约。
万事付頽然，破帻风堕落。
胸次竟何有，八窗洞空廓。
和杜抚勾古意六首·其六
作者：释德洪
朝代：宋

暮年一杯春，愁边赖开拓。醉乡归路稳，城郭见隐约。万事付颓然，破帻风堕落。胸次竟何有，八窗洞空廓。
和杜抚勾古意六首·其四
作者：释德洪
朝代：宋
体裁：古风

午梦清断续，殷鬓飞蚊鸣。微风亦见戏，故掩读残经。相见洞天晓，雾重花冥冥。秀句吐奇丽，乃尔未忘情。
和济之通判日夜怀祖颖诸公
作者：释德洪
朝代：宋
体裁：七言律诗

才高自是万夫望，语妙人疑锦绣肠。新事惊嗟入诗律，故交契阔付凄伤。开书想见湖山好，他日悬知夜语长。狱屋岂能埋宝剑，斗牛长觉射龙光。
和清上人
作者：释德洪
朝代：宋

驹儿堕地已汗血，毛骨萧森落眼中。
今见马羣方弄影，会看雷电疾追风。
媒龙何止十倍价，凡马终当一洗空。
我是道林能赏骏，识君语妙到无同。
和清上人
作者：释德洪
朝代：宋

驹儿堕地已汗血，毛骨萧森落眼中。今见马群方弄影，会看雷电疾追风。媒龙何止十倍价，凡马终当一洗空。我是道林能赏骏，识君语妙到无同。
和游南台
作者：释德洪
朝代：宋

笋舆翩追随，顿撼杂揺兀。
蒙腾穿聚落，超放上巉绝。
山腰转巇崄，部曲失行列。
身世逐云轻，眼力与天阔。
撞钟千指集，楼殿寄林末。
同来久倦局，相向怀抱豁。
市朝昏利欲，走鹿不忘渇。
公独蜕尘埃，风蝉妙脱骨。
盘桓拊孤松，松粉落金屑。
谁卷青帝云，推出银蟾阙。
和游南台
作者：释德洪
朝代：宋

笋舆翩追随，顿撼杂摇兀。蒙腾穿聚落，超放上巉绝。山腰转巇崄，部曲失行列。身世逐云轻，眼力与天阔。撞钟千指集，楼殿寄林末。同来久倦局，相向怀抱豁。市朝昏利欲，走鹿不忘渴。公独蜕尘埃，风蝉妙脱骨。盘桓拊孤松，松粉落金屑。谁卷青帝云，推出银蟾阙。
和游南台
作者：释德洪
朝代：宋

老思垂一足，饭想成沙纕。
顿斧盘石上，分灯续螺江。
坐令遗蹟地，咄嗟成宝坊。
永怀青松下，睡快欣明窗。
曾侯有逸韵，诗律挟风霜。
重来拜白塔，前身疑姓庞。
山僧作巴音，耸肩颀而长。
愿施笔供养，普熏知见香。
吾观三公子，凛然万夫望。
何当吐佳句，刻石照沅湘。
和游南台
作者：释德洪
朝代：宋

老思垂一足，饭想成沙纕。顿斧盘石上，分灯续螺江。坐令遗迹地，咄嗟成宝坊。永怀青松下，睡快欣明窗。曾侯有逸韵，诗律挟风霜。重来拜白塔，前身疑姓庞。山僧作巴音，耸肩颀而长。愿施笔供养，普熏知见香。吾观三公子，凛然万夫望。何当吐佳句，刻石照沅湘。
和游福严
作者：释德洪
朝代：宋
体裁：古风

云开见楼阁，峰顶知有寺。众峰让高寒，盖是出其类。娲山下僧谭，笑走魔外戏。忽于一毫端，集此大千界。曹溪正脉深，不断盖如带。流而至衡霍，百川蓄汇浍。乃知般若台，自昔分灯地。清游亦不恶，俯仰忆前事。宝构出灰烬，人逝时亦异。永怀韩潮州，夜与千峰对。仙去三百年，音容浮如在。妙语落人间，断碑卧榛桧。公亦潮州□，□势翩已似。低摧夙昔心，惨憺经游意。林高句天成，□□鄙组绘。刻之苍崖阴，与山增胜槩。
和游谷山
作者：释德洪
朝代：宋

颍皋擘窠书棐几，玉勒银鈎照林麓。
山堂聚观杂贤鄙，人人欢然如所欲。
独余耆年视凝远，就观尚如隔罗縠。
筠床瓦枕试新凉，小雨南风正清熟。
岸中一笑山答响，我亦为君聊捧腹。
晚晴轩槛亦何有，隔屋茶烟度修竹。
呼童索纸赋新诗，诗成字字清如玉。
人间何从有此客，满腹精神真可掬。
我惭衰老亦作诗，譬如菌芝生朽木。
和游谷山
作者：释德洪
朝代：宋

颍皋擘窠书棐几，玉勒银钩照林麓。山堂聚观杂贤鄙，人人欢然如所欲。独馀耆年视凝远，就观尚如隔罗縠。筠床瓦枕试新凉，小雨南风正清熟。岸中一笑山答响，我亦为君聊捧腹。晚晴轩槛亦何有，隔屋茶烟度修竹。呼童索纸赋新诗，诗成字字清如玉。人间何从有此客，满腹精神真可掬。我惭衰老亦作诗，譬如菌芝生朽木。
和灵源寄莹中
作者：释德洪
朝代：宋

此来渐觉身无累，欲学灊溪讳名氏。
钟山万顷独经行，山日松风吹冻耳。
闻有僧从法窟来，当锋戏作横机试。
探怀示我妙伽陀，两翁回互偏中至。
乃知道德无贫贱，□□相求亦相契。
妙谈何日看挥斤，此老鼻端有余地。
和灵源寄莹中
作者：释德洪
朝代：宋
体裁：古风

此来渐觉身无累，欲学灊溪讳名氏。钟山万顷独经行，山日松风吹冻耳。闻有僧从法窟来，当锋戏作横机试。探怀示我妙伽陀，两翁回互偏中至。乃知道德无贫贱，□□相求亦相契。妙谈何日看挥斤，此老鼻端有馀地。
和珣上人八首
作者：释德洪
朝代：宋

生死镜中像，非面亦非镜。像既无起灭，心岂缠垢净。不了号无明，了知名真智。如人因地倒，而起亦因地。木头与碌砖，抛出无巧妙。无实法于人，即是我纲要。句下无活路，知渠见处偏。君看珠走地，不定始知圆。万法如有功，梦事应存体。但知一月真，宁许堕非是。既了超四句，自然绝百非。电光石火上，不许更追维。毁誉不入念，方知心已空。魔宫并虎穴，还与道场同。问讯跛挈师，汝今亦知有。棒打不回头，乃尔能掣肘。
和珣上人八首·其一
作者：释德洪
朝代：宋

生死镜中像，非面亦非镜。
像既无起灭，心岂纒垢浄。
和珣上人八首·其一
作者：释德洪
朝代：宋

生死镜中像，非面亦非镜。像既无起灭，心岂缠垢净。
和珣上人八首·其七
作者：释德洪
朝代：宋
体裁：五言绝句

毁誉不入念，方知心已空。魔宫并虎穴，还与道场同。
和珣上人八首·其三
作者：释德洪
朝代：宋
体裁：五言绝句

木头与碌砖，抛出无巧妙。无实法于人，即是我纲要。
和珣上人八首·其二
作者：释德洪
朝代：宋
体裁：五言绝句

不了号无明，了知名真智。如人因地倒，而起亦因地。
和珣上人八首·其五
作者：释德洪
朝代：宋
体裁：五言绝句

万法如有功，梦事应存体。但知一月真，宁许堕非是。
和珣上人八首·其八
作者：释德洪
朝代：宋
体裁：五言绝句

问讯跛挈师，汝今亦知有。棒打不回头，乃尔能掣肘。
和珣上人八首·其六
作者：释德洪
朝代：宋
体裁：五言绝句

既了超四句，自然绝百非。电光石火上，不许更追维。
和珣上人八首·其四
作者：释德洪
朝代：宋
体裁：五言绝句

句下无活路，知渠见处偏。君看珠走地，不定始知圆。
和答素首座
作者：释德洪
朝代：宋

勘破诸方剩得闲，归来岳寺掩深关。我行浅麓惊回地，君在翔鸾杳霭间。契阔独期当再见，峻严争说不容攀。勿矜出岫无心久，弱羽冲风亦欲还。
和答素首座
作者：释德洪
朝代：宋

勘破诸方剩得闲，归来岳寺掩深关。
我行浅麓惊回地，君在翔鸾杳霭间。
契阔独期当再见，峻严争说不容攀。
勿矜出岫无心久，弱羽衝风亦欲还。
和茶陵梦觉索烛见怀
作者：释德洪
朝代：宋

闻弦能赏音，公独知雅曲。易亲复难忘，终期老林麓。公如追风骥，未见所归宿。嗟余老摧颓，翩如啄苔鹄。遥知双泉上，颇亦莳松菊。何时闻夜舂，并斋著茅屋。慧观友李源，高风当补续。便觉雒秀间，杖履笑追逐。今非茶陵梦，犹欲更秉烛。爱公押难韵，敏若方破竹。
和茶陵梦觉索烛见怀
作者：释德洪
朝代：宋

闻絃能赏音，公独知雅曲。
易亲復难忘，终期老林麓。
公如追风骥，未见所归宿。
嗟余老摧頽，翩如啄苔鹄。
遥知双泉上，颇亦莳松菊。
何时闻夜舂，并斋着茅屋。
慧观友李源，高风当补续。
便觉雒秀间，杖履笑追逐。
今非茶陵梦，犹欲更秉烛。
爱公押难韵，敏若方破竹。
和许乐天
作者：释德洪
朝代：宋
体裁：七言律诗

沧溟曾见化微尘，花发桃源几度春。俗眼莫轻狂道士，此身应是谪仙人。清弹一曲悲风远，绝唱千章白雪新。异日三茅成卜筑，却因瓶锡得为邻。
和陈奉御游梁山
作者：释德洪
朝代：宋

公诗自雄放，故我甘雌伏。韵高霜月苦，洗尽瘴雾毒。游丝映明窗，小字为公录。便觉春争妍，胜气增林麓。永怀矍铄翁，论兵到精熟。子阳井底蛙，提耳论祸福。归来得真主，简易心屈服。才高犯众忌，薏苡致谤讟。梁生付一笑，何必较直曲。山僧亦何知，鱼鼓听斋粥。陈侯金闺彦，论清如屑玉。南游兴未已，甚欲乘桴木。湘西独何幸，旌旆先见辱。松间偶相值，论交一言足。云山久乾没，赖此佳句赎。
和陈奉御游梁山
作者：释德洪
朝代：宋

公诗自雄放，故我甘雌伏。
韵高霜月苦，洗尽瘴雾毒。
游丝映明窗，小字为公录。
便觉春争妍，胜气增林麓。
永怀矍铄翁，论兵到精熟。
子阳井底蛙，提耳论祸福。
归来得真主，简易心屈服。
才高犯众忌，薏苡致谤讟。
梁生付一笑，何必较直曲。
山僧亦何知，鱼鼓听斋粥。
陈侯金闺彦，论清如屑玉。
南游兴未已，甚欲乘桴木。
湘西独何幸，旌旆先见辱。
松间偶相值，论交一言足。
云山久干没，赖此佳句赎。
唐生能视手文乞诗戏赠之
作者：释德洪
朝代：宋
体裁：七言律诗

草芜门径过从少，那料秋来夜话同。屋漏移床时发笑，粥稠当饭巧于穷。我留痴绝传身后，君见平生似掌中。明日渡江应转首，数峰无语晚连空。
喜会李公弱
作者：释德洪
朝代：宋

韵如风蝉蜕尘垢，气如春容在杨柳。风流翰墨俱细事，自是吾家道门友。十年契阔挂梦寐，一见令人忘白首。况在祝融眉额间，青碧连天雪晴后。冷斋拨炉闻夜语，雪灰消尽红金斗。君才合在台阁间，簿书堆中不应有。且置玉堂风雨笔，来试牛刀霹雳手。民奸吏滑本有神，到君难藏如鼻口。卧驼忽起便过人，再拜当为乃翁寿。此诗乘怒勿示人，愿君低回为遮丑。
喜会李公弱
作者：释德洪
朝代：宋

韵如风蝉蜕尘垢，气如春容在杨柳。
风流翰墨俱细事，自是吾家道门友。
十年契阔挂梦寐，一见令人忘白首。
况在祝融眉额间，青碧连天雪晴后。
冷斋拨炉闻夜语，雪灰消尽红金斗。
君才合在台阁间，簿书堆中不应有。
且置玉堂风雨笔，来试牛刀霹雳手。
民姦吏滑本有神，到君难藏如鼻口。
卧驼忽起便过人，再拜当为乃翁寿。
此诗乘怒勿示人，愿君低回为遮丑。
喜文首座至
作者：释德洪
朝代：宋

机锋不减矮师叔，闻说丛林最饱参。
无暇对人收冷涕，却能为我出寒岩。
春江柔橹何时听，夜雨山房且对谈。
掣电一懽端可贵，此生俱是再眠蚕。
喜文首座至
作者：释德洪
朝代：宋

机锋不减矮师叔，闻说丛林最饱参。无暇对人收冷涕，却能为我出寒岩。春江柔橹何时听，夜雨山房且对谈。掣电一欢端可贵，此生俱是再眠蚕。
器之喜谈禅纵横迅辩尝摧衲子丛林苦之有诗见赠次其韵
作者：释德洪
朝代：宋

彭侯惯法战，机锋吸西江。
衲子畏面目，望见投矛鏦。
丛林真一害，斯人喧此邦。
我虽耐矢石，貌抗心已降。
霜钟但摩挲，岂敢施微撞。
时来奋棘髯，剧谈对闲窗。
初见揺心树，久则摧幔幢。
遂使浇薄态，琢磨成敦厖。
吾志荷大法，君欲插手扛。
从来内外护，刘远名亦双。
斯道久破碎，百孔而千疮。
要当共补缀，追配能与庞。
器之喜谈禅纵横迅辩尝摧衲子丛林苦之有诗见赠次其韵
作者：释德洪
朝代：宋

彭侯惯法战，机锋吸西江。衲子畏面目，望见投矛鏦。丛林真一害，斯人喧此邦。我虽耐矢石，貌抗心已降。霜钟但摩挲，岂敢施微撞。时来奋棘髯，剧谈对闲窗。初见摇心树，久则摧幔幢。遂使浇薄态，琢磨成敦厖。吾志荷大法，君欲插手扛。从来内外护，刘远名亦双。斯道久破碎，百孔而千疮。要当共补缀，追配能与庞。
器之示巽中见怀次韵
作者：释德洪
朝代：宋

折脚铛寻稳处安，对君此夕久盟寒。狐裘不合须羊袖，药簏何妨缺夜干。秋垄此时驱健犊，道山何日跨归鸾。仙炉只隔数邱耳，上水船方厄濑湍。
器之示巽中见怀次韵
作者：释德洪
朝代：宋

折脚铛寻稳处安，对君此夕久盟寒。
狐裘不合须羊袖，药簏何妨缺夜干。
秋垄此时驱健犊，道山何日跨归鸾。
仙鑪只隔数邱耳，上水船方厄濑湍。
四偈·其一
作者：释德洪
朝代：宋

妒忌之火，焚烧善根。
增恶果报，坏好名闻。
以着我故，见慢增胜。
瞋所盖纒，心不清浄。
大则坏国，小则杀身。
从古至今，数如沙尘。
既会爱憎，当衣慈忍。
如是进者，名真随顺。
四偈·其一
作者：释德洪
朝代：宋

妒忌之火，焚烧善根。增恶果报，坏好名闻。以著我故，见慢增胜。瞋所盖缠，心不清净。大则坏国，小则杀身。从古至今，数如沙尘。既会爱憎，当衣慈忍。如是进者，名真随顺。
四偈·其三
作者：释德洪
朝代：宋

瞋恚现行时，无明所迷醉。
不知自之失，但见他人是。
如人在暗处，见外不见裏。
大哉圣人学，事事必求己。
四偈·其三
作者：释德洪
朝代：宋

瞋恚现行时，无明所迷醉。不知自之失，但见他人是。如人在暗处，见外不见里。大哉圣人学，事事必求己。
四偈·其二
作者：释德洪
朝代：宋
体裁：偈颂

见胜进者，心生嫉妒。以苾刍相，包蛇虺怒。不敢以身，而先天下。三人同行，必有师者。孔老之圣，行已如此。奈何怀瞋，而称释子。子以缘差，我故痛告。尽世间心，乃可学道。
四偈·其四
作者：释德洪
朝代：宋

曹溪传祖位，夜舂先屈身。童子诵句偈，乃称曰上人。南山證果位，天神常伏膺。自以本持律，不敢称大乘。
四偈·其四
作者：释德洪
朝代：宋

曹溪传祖位，夜舂先屈身。
童子诵句偈，乃称曰上人。
南山证果位，天神常伏膺。
自以本持律，不敢称大乘。
四偈·报冤行
作者：释德洪
朝代：宋
体裁：偈颂

僧婴王难，情观可丑。夙业纯熟，所以甘受。受尽还无，何丑之有。转重还轻，佛恩弥厚。
四偈·无求行
作者：释德洪
朝代：宋
体裁：偈颂

形恃美好，今已毁坏。置之世路，自觉塞碍。始缘饥寒，致万憎爱。欲坏身衰，入此三昧。
四偈·称法行
作者：释德洪
朝代：宋
体裁：偈颂

本无贪瞋，我持戒忍。食不过中，手不操楯。风必顿息，而浪渐尽。离微细念，方名见性。
四偈·随缘行
作者：释德洪
朝代：宋

此生梦幻，缘业所转。
随其所遭，敢择贵贱。
眠食既足，余復何羡。
缘尽则行，无可顾恋。
四偈·随缘行
作者：释德洪
朝代：宋

此生梦幻，缘业所转。随其所遭，敢择贵贱。眠食既足，馀复何羡。缘尽则行，无可顾恋。
四月二十五日智俱侍者生日戏作此授之
作者：释德洪
朝代：宋
体裁：五言律诗

与佛同生月，犹迟十八朝。参禅唯自肯，求法转相辽。谷响千斤重，虚空五采描。布毛吹起处，豁尔万缘消。
四月十一日书壁
作者：释德洪
朝代：宋

夜久茅斋静，阶泉绕佩鸣。行高人莫识，道远自深明。扫榻酬闲味，依蒲任性情。丛林终不负，一衲傲平生。
四月十一日书壁
作者：释德洪
朝代：宋

夜久茅斋静，阶泉遶佩鸣。
行高人莫识，道远自深明。
扫榻酬闲味，依蒲任性情。
丛林终不负，一衲傲平生。
回光轩
作者：释德洪
朝代：宋
体裁：五言律诗

暮色眩红碧，登临聊倚栏。日终犹返照，坐稳可深观。梦幻诸缘寂，圆明一颗寒。洞然无向背，莫作转头看。
因事
作者：释德洪
朝代：宋
体裁：五言绝句

太平无事僧，死时是今日。逢缘不借中，无间功不立。
圆上人觅诗
作者：释德洪
朝代：宋
体裁：七言绝句

平生百态不挂眼，倚杖看云慵解包。湘水丛林多古格，何妨一钵稳安巢。
在百丈寄灵源禅师二首
作者：释德洪
朝代：宋

暗中树影平生意，水底鱼踪病后机。想见道容无住著，倚藤闲看暮云归。平昔追随骨海心，暮年粥饭并丛林。朅来万事撩人笑，此去青山为我深。
在百丈寄灵源禅师二首·其一
作者：释德洪
朝代：宋

暗中树影平生意，水底鱼踪病后机。
想见道容无住着，倚藤闲看暮云归。
在百丈寄灵源禅师二首·其一
作者：释德洪
朝代：宋

暗中树影平生意，水底鱼踪病后机。想见道容无住著，倚藤闲看暮云归。
在百丈寄灵源禅师二首·其二
作者：释德洪
朝代：宋
体裁：七言绝句

平昔追随骨海心，暮年粥饭并丛林。朅来万事撩人笑，此去青山为我深。
圭上人两过吾家既去作此
作者：释德洪
朝代：宋

牛鸣马不仰，火必就燥地。应真隐耽源，寂子一再至。至言无缘饰，大道甚简易。三关不却人，见者自拟议。法身忽有剩，佛祖俱丧气。君看暮归人，径去方掉臂。
圭粹中与超然游旧超然数言其俊雅除夕见于西兴喜而赠之
作者：释德洪
朝代：宋

蜀客快剧谈，风味出讥诮。众中闻巴音，必往就一笑。道人西蜀来，风度又高妙。吾家长头郎，高蹈万物表。平生少推可，说子不知了。吾初意魁梧，一见殊短小。篝灯款夜语，每每犯吾料。貌和华林风，气爽霜天晓。坐令岑寂中，绝尘追騕袅。君看显与讷，出蜀亦同调。竟如众星月，声光泼云峤。子亦当加鞭，岁月一过鸟。
堕轩
作者：释德洪
朝代：宋
体裁：六言诗

当初二祖说禅，拜起依位而立。后来百丈听法，卷却坐前拜席。曹山一堕二目，老儿衣穿骨露。譬如弹指阁前，门开还合如故。
复和答之
作者：释德洪
朝代：宋

君不见功名欲致砚磨铁，桑公人间驹汗血。五季干戈争夺中，低摧几不保臣节。又不见相如赋工合骚雅，九重偶有赏音者。及见但为上林令，断国反在淄川下。长笑两事俱外物，自怜不是封侯骨。独爱华亭百袖师，小艇横蓑一竿竹。久住湘江谙水脉，揭蓬惯看湘西月。闻道公眠画戟丛，相寻长恨城闉隔。去年卜居城北地，客心每有悲笳碎。惭愧诗筒走老兵，病眼那容见新制。老来情绪那忍说，夙瘴乘之觉疲薾。此生梦幻姑置之，半掩残经香篆灭。湘中清境享已饫，湘山多情慰心素。年来更欲学睦州，古寺闭门工织屦。
复次元韵
作者：释德洪
朝代：宋

君家庐岳苍崖颠，睡足茗盌浮轻圜。十年不归空蕙帐，夜鹤哀怨惊晓猿。朅来湘尾寄城寺，夏簟清凉便昼眠。扣门剥啄谁过我，上腾火色仍鸢肩。轩然辩论杂今古，不觉前席心旌悬。以身徇国爱子布，塞门以土推孙权。□云诗穷少陵老，饥寒正坐拜杜鹃。遥知铃斋宾谒□，□□紫砚浮松烟。作诗寄我对岑寂，为散顽麻双脚挛。弟兄高才当济世，会看笑揖人主前。嗟余百念已灰冷，倦易敛翼为虚弦。粥鱼斋鼓日课办，仰屋卧看三条椽。管宁木床五十载，好事空传膝处穿。何如敛目十□□，□树身同金石坚。
复次元韵
作者：释德洪
朝代：宋
体裁：古风

君家庐岳苍崖颠，睡足茗碗浮轻圜。十年不归空蕙帐，夜鹤哀怨惊晓猿。朅来湘尾寄城寺，夏簟清凉便昼眠。扣门剥啄谁过我，上腾火色仍鸢肩。轩然辩论杂今古，不觉前席心旌悬。以身徇国爱子布，塞门以土推孙权。□云诗穷少陵老，饥寒正坐拜杜鹃。遥知铃斋宾谒□，□□紫砚浮松烟。作诗寄我对岑寂，为散顽麻双脚挛。弟兄高才当济世，会看笑揖人主前。嗟余百念已灰冷，倦易敛翼为虚弦。粥鱼斋鼓日课办，仰屋卧看三条椽。管宁木床五十载，好事空传膝处穿。何如敛目十□□，□树身同金石坚。
复次蔡元中韵
作者：释德洪
朝代：宋

江楼为谁构，想见晴瓦碧。夜读楼中诗，终疑笔五色。气方吞刘备，和不以口击。丽如傲梁公，正恐是花魄。君才比西子，果识天下白。我句陋无盐，笔砚焚欲亟。吾家大冯君，酒酣颇自适。书来誇壮观，盈纸溅醉墨。初无万钱念，脱帽见秃笔。时时及少年，追逐寄夙昔。诫勿效宝公，清狂挑镜尺。
复次韵
作者：释德洪
朝代：宋

句健未须缠法律，饮豪那暇较瓶盆。疾雷破柱一声蚊，吟狂不觉跨驴稳。醉卧都忘对虎蹲，个中别是一乾坤。八篇俊逸狂时语，五色光芒雨后霓。清吟要不负明时，嗟我拙词伤弄巧。爱君难韵解平巇，且歌滑路雨成泥。
复用前韵送不群归黄蘖见因禅师
作者：释德洪
朝代：宋

幽寻忽觉暗香吐，竹西知有梅花坞。一枝试摘与君看，念君明日当离楚。戛然飞去若惊鸿，弃掷自嗟如卧鼓。遥知旅枕生清梦，梦到江南春好处。苍杉拂云烟翠深，为吊大雄山下虎。我识山中因褊头，骨目清坚貌淳古。便欲閒提折脚铛，柏子庵边结茅住。行看谈笑起云门，海上横行如乃祖。
夏日三首
作者：释德洪
朝代：宋

鸟啼不妨意寂，日长但觉身閒。扫地要延遗照，掩扉推出青山。轩借谁家脩竹，簟留满眼清秋。手倦抛书枕卧，一声殿角风瓯。掩卷高眠客去，望云乞食僧归。秋近柳阴低瘦，年高瘴发能稀。
夏日三首·其一
作者：释德洪
朝代：宋
体裁：六言诗

鸟啼不妨意寂，日长但觉身閒。扫地要延遗照，掩扉推出青山。
夏日三首·其三
作者：释德洪
朝代：宋

掩卷高眠客去，望云乞食僧归。秋近柳阴低瘦，年高瘴发能稀。
夏日三首·其三
作者：释德洪
朝代：宋

掩卷高眠客去，望云乞食僧归。
秋近柳阴低瘦，年高瘴髪能稀。
夏日三首·其二
作者：释德洪
朝代：宋

轩借谁家修竹，簟留满眼清秋。
手倦抛书枕卧，一声殿角风瓯。
夏日三首·其二
作者：释德洪
朝代：宋

轩借谁家脩竹，簟留满眼清秋。手倦抛书枕卧，一声殿角风瓯。
夏日偶书
作者：释德洪
朝代：宋

草树扶疏夏簟清，梦惊斗雀堕空庭。过墙雌竹已数子，出屋耄蕉终百龄。雷后怒云鱼尾赤，林梢剩水鸭头青。都无伎俩酬闲寂，谩搭伽梨自诵经。
夏日偶书
作者：释德洪
朝代：宋

草树扶疏夏簟清，梦惊斗雀堕空庭。
过墻雌竹已数子，出屋耄蕉终百龄。
雷后怒云鱼尾赤，林梢剩水鸭头青。
都无伎俩酬闲寂，谩搭伽梨自诵经。
夏日偶书二首
作者：释德洪
朝代：宋

碧缕横斜试水沉，红腮甘冷嚼来禽。含风广殿闻棋响，转日回廊暗柳阴。强撚冰纨馀睡色，倦凭棐几适閒心。攀翻涴衲黄尘事，过眼云踪不可寻。偏地知谁柳际门，消闲自扫竹西轩。井花晓汲闻馀滴，篆烧风摧觅旧痕。梦境消磨惊岁月，道乡彷佛见藩垣。宝书半摺山房寂，卧听娇莺说怨恩。
夏日偶书二首·其一
作者：释德洪
朝代：宋

碧缕横斜试水沉，红腮甘冷嚼来禽。
含风广殿闻棋响，转日回廊暗柳阴。
强捻冰纨余睡色，倦凭棐几适閒心。
攀翻涴衲黄尘事，过眼云踪不可寻。
夏日偶书二首·其一
作者：释德洪
朝代：宋

碧缕横斜试水沉，红腮甘冷嚼来禽。含风广殿闻棋响，转日回廊暗柳阴。强撚冰纨馀睡色，倦凭棐几适閒心。攀翻涴衲黄尘事，过眼云踪不可寻。
夏日偶书二首·其二
作者：释德洪
朝代：宋

偏地知谁柳际门，消闲自扫竹西轩。
井花晓汲闻余滴，篆烧风摧觅旧痕。
梦境消磨惊岁月，道乡彷佛见藩垣。
宝书半摺山房寂，卧听娇莺说怨恩。
夏日偶书二首·其二
作者：释德洪
朝代：宋

偏地知谁柳际门，消闲自扫竹西轩。井花晓汲闻馀滴，篆烧风摧觅旧痕。梦境消磨惊岁月，道乡彷佛见藩垣。宝书半摺山房寂，卧听娇莺说怨恩。
夏日同安示阿崇诸衲子
作者：释德洪
朝代：宋
体裁：七言律诗

老眼朅来惊节物，闲同诸子话江乡。试茶正要旋烘盏，煮饼且令深注汤。忽忆海山餐荔子，更思湘水劈莲房。夏休便可车轮去，菌蕈秋肥趁及尝。
夏日睡起步至新丰亭观云庵墨妙与僧坐松下作五诗明日阿振试沐华矮笺请录之因序焉五月十六日大热亭上忽雨如翻盆枕书而寝乃觉日向夕隔墙荷气俱风而至卧见窗间远峰点点可数为之诗曰
作者：释德洪
朝代：宋

疏牖自分山翠，矮墙不隔荷香。睡美不知雨过，觉来一有微凉。
夏日西园
作者：释德洪
朝代：宋
体裁：古风

晚庭一霎过暑雨，高林相应山蝉鸣。南窗梦断意索寞，床头书卷空纵横。蔬畦日涉已成趣，起来扶杖园中行。葵英豆荚小堪摘，矮榆高柳阴初成。野禽啄果时落地，池塘盖水新荷平。归来西屋斜阳在，原舍尚闻舂簸声。
夏日陪杨邦基彭思禹访德庄烹茶分韵得嘉字
作者：释德洪
朝代：宋

炎炎三伏过中伏，秋光先到幽人家。
闭门积雨藓封径，寒塘白藕晴开花。
吾侪酷爱真乐妙，笑谈相对兴无涯。
山童解烹蟹眼汤，先生自试鹰爪芽。
清香玉乳沃诗脾，抨纸落笔惊龙蛇。
源长浩与春涨激，力健清将秋气嘉。
须臾沓幅乱书几，环观朗诵交惊夸。
一声渔笛意不尽，夕阳归去还西斜。
夏日陪杨邦基彭思禹访德庄烹茶分韵得嘉字
作者：释德洪
朝代：宋

炎炎三伏过中伏，秋光先到幽人家。闭门积雨藓封径，寒塘白藕晴开花。吾侪酷爱真乐妙，笑谈相对兴无涯。山童解烹蟹眼汤，先生自试鹰爪芽。清香玉乳沃诗脾，抨纸落笔惊龙蛇。源长浩与春涨激，力健清将秋气嘉。须臾沓幅乱书几，环观朗诵交惊誇。一声渔笛意不尽，夕阳归去还西斜。
夏日雨晴过宗上人房
作者：释德洪
朝代：宋
体裁：古风

仲夏林木深，古寺雨初足。殿阁风瓯鸣，閒庭草空绿。小轩试凭几，解箨爱新竹。点笔记题诗，粉色不受触。道人有佳处，面数良以熟。翛然亦无营，来往相追逐。此时偶相值，一笑天宇局。何当烹壑源，看此粟米粥。
夜坐分题得廊字
作者：释德洪
朝代：宋
体裁：五言律诗

一雨饯残暑，瘴痾苏簟凉。卧闻山果落，起觉斛兰香。幌内水萤入，阶除露叶光。知谁爱清境，步屧响修廊。
夜归示卓道人
作者：释德洪
朝代：宋
体裁：七言律诗

心知家本住仇池，傲睨人间老变衰。两鬓京尘初邂逅，一尊川语问归期。劝沽何处禽知我，含笑谁家花隔篱。天水摹胡飓风作，夜归江路月相随。
夜雨歇怀渊才邦基
作者：释德洪
朝代：宋

剧笑无因见秀眉，劳生会合恨难期。永怀京国旧游处，伏枕梦魂初破时。战叶萧萧山雨后，绕床唧唧草虫悲。明年定复西归去，船尾何妨载我随。
夜雨歇怀渊才邦基
作者：释德洪
朝代：宋

剧笑无因见秀眉，劳生会合恨难期。
永怀京国旧游处，伏枕梦魂初破时。
战叶萧萧山雨后，遶床唧唧草虫悲。
明年定復西归去，船尾何妨载我随。
大圆庵主以九祖画像遗作此谢之
作者：释德洪
朝代：宋

大圆庵中亦何有，但有草座枯藤枝。朝来壁间亦图画，何从貌此宁馨儿。发光抹漆肤琢玉，坐睡俛然方拄颐。当时两脚不肯举，今虽有口如当时。知谁逸想寓此意，必也高人非画师。我遭俗瞋坐多语，坐客厌处终不疑。兴来曳杖出门去，路穷回反无涧溪。见之心怍有愧色，君以赠我聊针之。亦知褊心当服韦，命车何必先锋为。从今靖然痛坚捍，正恐习气时决堤。细看忽忆孔北海，曾读曹瞒禁酒词。
大圆庵主以九祖画像遗作此谢之
作者：释德洪
朝代：宋

大圆庵中亦何有，但有草座枯藤枝。
朝来壁间亦图画，何从貌此宁馨儿。
髮光抹漆肤琢玉，坐睡俛然方拄颐。
当时两脚不肯举，今虽有口如当时。
知谁逸想寓此意，必也高人非画师。
我遭俗瞋坐多语，坐客厌处终不疑。
兴来曳杖出门去，路穷回反无涧溪。
见之心怍有愧色，君以赠我聊鍼之。
亦知褊心当服韦，命车何必先锋为。
从今靖然痛坚捍，正恐习气时决堤。
细看忽忆孔北海，曾读曹瞒禁酒词。
大方寺送祖超然见道林方等禅师
作者：释德洪
朝代：宋
体裁：古风

道林一身浑是德，别来遥知颔髭白。尚记山房夜语时，睡笑诃讥尽秋色。黄龙开二甘露门，灵源方等真弟昆。道林真珠撒罗帐，昭默雾豹方埋文。鹅王自应能择乳，飞黄颔得王良驭。东风吹散岳山云，道人明日当归去。故人若问老垂垂，为言肘骨露麻衣。赤头已作齐眉雪，自提风帽海山归。
大沩山外侍者求诗
作者：释德洪
朝代：宋

湘南古丛林，钟梵百世传。
大圆百丈来，缚屋岩石边。
焕然成宝坊，服用如诸天。
经今成几何，已逾三百年。
谁为中兴者，卓哉空印贤。
大钟日夕撞，圆音答山川。
衲子自成羣，昼诵而夜禅。
道人旧未识，眉目何渊然。
乞诗亦不恶，篝灯临网笺。
人生等浮云，达者无后先。
我亦一戏耳，走笔成长篇。
大沩山外侍者求诗
作者：释德洪
朝代：宋

湘南古丛林，钟梵百世传。大圆百丈来，缚屋岩石边。焕然成宝坊，服用如诸天。经今成几何，已逾三百年。谁为中兴者，卓哉空印贤。大钟日夕撞，圆音答山川。衲子自成群，昼诵而夜禅。道人旧未识，眉目何渊然。乞诗亦不恶，篝灯临网笺。人生等浮云，达者无后先。我亦一戏耳，走笔成长篇。
大达国师无业公画像赞
作者：释德洪
朝代：宋

以如是观，觉知见闻。
性等太虚，卓然而存。
示其身世，如空忽云。
应缘上洛，寄名李氏。
在龆齓中，俨大乘器。
坐必跏趺，行必直视。
十二落髪，二十受具。
能于诸佛，放身命处。
解衣盘礴，从容笑语。
江西指佛，即心最的。
初亦不然，回首乃识。
如眼照物，了证无惑。
燕坐并汾，声动天壤。
有所问诘，戒莫妄想。
两朝致敬，累召不往。
终不得已，别道以行。
盖视死生，洞若户庭。
出入去来，物莫能撄。
众生拘囚，如蝇唾污。
公如香象，卓立回顾。
摆坏缰锁，自在而去。
公之所养，一至于兹。
人英僧杰，龙章凤姿。
谥曰大达，宪穆之师。
大达国师无业公画像赞
作者：释德洪
朝代：宋

以如是观，觉知见闻。性等太虚，卓然而存。示其身世，如空忽云。应缘上洛，寄名李氏。在龆龀中，俨大乘器。坐必跏趺，行必直视。十二落发，二十受具。能于诸佛，放身命处。解衣盘礴，从容笑语。江西指佛，即心最的。初亦不然，回首乃识。如眼照物，了證无惑。燕坐并汾，声动天壤。有所问诘，戒莫妄想。两朝致敬，累召不往。终不得已，别道以行。盖视死生，洞若户庭。出入去来，物莫能撄。众生拘囚，如蝇唾污。公如香象，卓立回顾。摆坏缰锁，自在而去。公之所养，一至于兹。人英僧杰，龙章凤姿。谥曰大达，宪穆之师。
大雪
作者：释德洪
朝代：宋
体裁：七言律诗

今年未雪今日雪，地迥眼新人不嚣。永巷扫除闻屐响，暮林翔集看鸦娇。韵高雒下应难画，兴发山阴未觉遥。想见茅斋已摧压，曲肱清梦到山椒。
大雪寄许彦周宣教法弟
作者：释德洪
朝代：宋

湘西雪连日，荒寒发明鲜。谁持华藏界，堕我宴坐边。遥知毗耶老，薝卜开满前。想见散华女，笑颊微涡旋。不受禅律缚，尚遭富贵缠。游戏翰墨中，骨清耸诗肩。白灰红麒麟，玉液黄金然。醉眼艳秋水，落笔驱云烟。放意吐秀句，与雪争清妍。我诗出寒饿，苦语秋蛩煎。定作笑拊掌，望空须一掀。
大雪寄许彦周宣教法弟
作者：释德洪
朝代：宋

湘西雪连日，荒寒发明鲜。
谁持华藏界，堕我宴坐边。
遥知毘耶老，薝卜开满前。
想见散华女，笑颊微涡旋。
不受禅律缚，尚遭富贵缠。
游戏翰墨中，骨清耸诗肩。
白灰红麒麟，玉液黄金然。
醉眼艶秋水，落笔驱云烟。
放意吐秀句，与雪争清妍。
我诗出寒饿，苦语秋蛩煎。
定作笑拊掌，望空鬚一掀。
大雪戏招耶溪先生邹元佐
作者：释德洪
朝代：宋

昨夜颠风吹裂石，晓来雪片大如席。耶溪先生醉不知，拥絮雷霆喧鼻息。痴奴搥门呼不应，但闻含糊语呵叱。先生行世如行川，虚舟触人无怨言。逢人觅钱即沽酒，得钱不谢犹傲然。我欲看君堕帻醉，便觉两颊微涡旋。款段自能驮醉起，归路逆风吹冻耳。入门儿女啼饥寒，瞪目瞠然作直视。
大雪戏招耶溪先生邹元佐
作者：释德洪
朝代：宋

昨夜颠风吹裂石，晓来雪片大如席。
耶溪先生醉不知，拥絮雷霆喧鼻息。
痴奴搥门呼不譍，但闻含糊语呵叱。
先生行世如行川，虚舟触人无怨言。
逢人觅钱即沽酒，得钱不谢犹傲然。
我欲看君堕帻醉，便觉两颊微涡旋。
款段自能驮醉起，归路逆风吹冻耳。
入门儿女啼饥寒，瞪目瞠然作直视。
大雪晚睡梦李德修插琼花一枝与语甚久既觉作此诗时在洞山
作者：释德洪
朝代：宋

穷年踏黄尘，旅卧每自鄙。此山颇岑寂，饮食亦清美。瘦藤当一折，且作终老计。晓堂看春雪，秀色净窗几。炉暖倚蒲团，颓然成坐睡。君从何所来，会我清梦里。琼花斜袅帽，眸子湛秋水。伊予杂欢笑，应阿竟何事。忽然长揖去，惊觉在千里。人生孰非梦，安有昏旦异。心知目所见，历历皆虚伪。他日或相逢，何殊开睫寐。此诗当见渠，一展笑相视。
大雪晚睡梦李德修插琼花一枝与语甚久既觉作此诗时在洞山
作者：释德洪
朝代：宋

穷年踏黄尘，旅卧每自鄙。
此山颇岑寂，饮食亦清美。
瘦藤当一折，且作终老计。
晓堂看春雪，秀色浄窗几。
炉暖倚蒲圑，颓然成坐睡。
君从何所来，会我清梦裏。
琼花斜袅帽，眸子湛秋水。
伊予杂懽笑，应阿竟何事。
忽然长揖去，惊觉在千里。
人生孰非梦，安有昏旦异。
心知目所见，历历皆虚僞。
他日或相逢，何殊开睫寐。
此诗当见渠，一展笑相视。
大风夕怀道夫敦素
作者：释德洪
朝代：宋

病觉春寒花信重，起来散策夕阳中。方收一霎挂龙雨，忽作千林攧鹞风。淮水粘天雪翻浪，吴山吐月镜缘空。二豪诗眼应惊叹，觅句遥知与我同。
大风夕怀道夫敦素
作者：释德洪
朝代：宋

病觉春寒花信重，起来散策夕阳中。
方收一霎挂龙雨，忽作千林攧鹞风。
淮水粘天雪翻浪，吴山吐月镜缘空。
二豪诗眼应惊嘆，觅句遥知与我同。
大风雪中迪吉老寻余钟山二首
作者：释德洪
朝代：宋

风声卷地奔万马，雪花连空若推下。道人轩渠何所来，笑里丹砂不知价。万事信缘安乐法，一身随分实头禅。不知影草声前句，何似和衣粥后眠。
大风雪中迪吉老寻余钟山二首·其一
作者：释德洪
朝代：宋

风声卷地奔万马，雪花连空若推下。道人轩渠何所来，笑里丹砂不知价。
大风雪中迪吉老寻余钟山二首·其一
作者：释德洪
朝代：宋

风声卷地犇万马，雪花连空若推下。
道人轩渠何所来，笑裏丹砂不知价。
大风雪中迪吉老寻余钟山二首·其二
作者：释德洪
朝代：宋
体裁：七言绝句

万事信缘安乐法，一身随分实头禅。不知影草声前句，何似和衣粥后眠。
天觉以云庵画像见寄谢之
作者：释德洪
朝代：宋
体裁：七言绝句

老师面目无寻处，藏在毗耶文室中。乞与盘山狂弟子，背抛筋斗撒颠风。
太原还见明于洪水上蓝问明别后尝寓则曰十年客云居感叹其高遁作此
作者：释德洪
朝代：宋
体裁：七言律诗

清软吴音笑展眉，芳鲜犹在雪霜姿。十年不下欧峰顶，一旦肯来漳水湄。湘巘春深重记处，风瓯雨歇对闻时。红尘未可因藏迹，要卜云泉结后期。
太平有老僧顷见大本禅师掩门久不出乃书其壁
作者：释德洪
朝代：宋
体裁：七言绝句

跛脚阿师六世孙，毗陵古寺独关门。也知祖是陈尊宿，平昔高风宛尚存。
奉要胜轩居实居士三首
作者：释德洪
朝代：宋

漠漠烟云映碧流，暖风晴日动鸣鸠。何当绿叶枫林下，杖屦相追结胜游。出御未闻归北阙，角巾长念入西台。林间三月花犹在，第恐春风作恶来。柘冈阴满雨初晴，野径无人独自行。一饭茅斋最潇洒，香芽如玉待君烹。
奉要胜轩居实居士三首·其一
作者：释德洪
朝代：宋
体裁：七言绝句

漠漠烟云映碧流，暖风晴日动鸣鸠。何当绿叶枫林下，杖屦相追结胜游。
奉要胜轩居实居士三首·其三
作者：释德洪
朝代：宋
体裁：七言绝句

柘冈阴满雨初晴，野径无人独自行。一饭茅斋最潇洒，香芽如玉待君烹。
奉要胜轩居实居士三首·其二
作者：释德洪
朝代：宋
体裁：七言绝句

出御未闻归北阙，角巾长念入西台。林间三月花犹在，第恐春风作恶来。
奉陪王少监朝请游南涧宿山寺步月二首
作者：释德洪
朝代：宋

朝为北山游，暮作南涧宿。此生亦何幸，称心良易足。青灯委昏花，笑语暖幽独。月出东南峰，升此一轮玉。开扉发清啸，意行无涧谷。胜韵高摩空，妙语清到骨。亲朋万石门，门吏千钟禄。如何饭薇蕨，衲子相追逐。明年守北屏，夜直黄金屋。应怀此夕游，梦想亦清淑。定有寄来篇，吴笺烦自录。单衣喜和风，诗眼爱空翠。野亭亦翛然，散坐聊倦倚。坐久忽闻樵，见视一笑喜。那知深林外，曲折见流水。幽光弄绀碧，春色泼秀气。去为千顷泽，堤柳相妩媚。月光方下彻，浮空见赪尾。投砾戏惊之，扑摝沙禽起。归途望林壑，烟霭隔山寺。便如斜川游，岁月亦相似。
奉陪王少监朝请游南涧宿山寺步月二首·其一
作者：释德洪
朝代：宋
体裁：古风

朝为北山游，暮作南涧宿。此生亦何幸，称心良易足。青灯委昏花，笑语暖幽独。月出东南峰，升此一轮玉。开扉发清啸，意行无涧谷。胜韵高摩空，妙语清到骨。亲朋万石门，门吏千钟禄。如何饭薇蕨，衲子相追逐。明年守北屏，夜直黄金屋。应怀此夕游，梦想亦清淑。定有寄来篇，吴笺烦自录。
奉陪王少监朝请游南涧宿山寺步月二首·其二
作者：释德洪
朝代：宋

单衣喜和风，诗眼爱空翠。野亭亦翛然，散坐聊倦倚。坐久忽闻樵，见视一笑喜。那知深林外，曲折见流水。幽光弄绀碧，春色泼秀气。去为千顷泽，堤柳相妩媚。月光方下彻，浮空见赪尾。投砾戏惊之，扑摝沙禽起。归途望林壑，烟霭隔山寺。便如斜川游，岁月亦相似。
奉陪王少监朝请游南涧宿山寺步月二首·其二
作者：释德洪
朝代：宋

单衣喜和风，诗眼爱空翠。
野亭亦翛然，散坐聊倦倚。
坐久忽闻樵，见视一笑喜。
那知深林外，曲折见流水。
幽光弄绀碧，春色泼秀气。
去为千顷泽，堤柳相妩媚。
月光方下彻，浮空见頳尾。
投砾戏惊之，扑摝沙禽起。
归途望林壑，烟霭隔山寺。
便如斜川游，岁月亦相似。
好菩萨
作者：释德洪
朝代：宋
体裁：古风

好菩萨，人中来。好菩萨，羊中来。女娲弄土飞尘埃，洛阳楼阁非愿力。众生业影空崔嵬，苾刍心不在法道，鲜衣美食何为哉。好菩萨，人中来。好菩萨，羊中来。女娲弄土飞尘埃。
妙高墨梅
作者：释德洪
朝代：宋

日暮江空船自流，谁家院落近沧洲。
一枝閒暇出墻头，数朵幽香和月暗。
十分归意为春留，风撩片片是闲愁。
妙高梅花
作者：释德洪
朝代：宋

戏折寒梅画裏传，便知香爨揽佳眠。
爱吾花木逡巡有，干笑春风入暮年。
妙高梅花
作者：释德洪
朝代：宋

戏折寒梅画里传，便知香爨揽佳眠。爱吾花木逡巡有，乾笑春风入暮年。
妙高老人卧病遣侍者以墨梅相迓
作者：释德洪
朝代：宋

高丝才歇转轻雷，无数晴峰笑靥开。大士已闻方卧疾，小空端遣出山来。宝方世路知无隔，俗驾山灵故勒回。多谢高情饯春色，十分浑在一枝梅。
妙高老人卧病遣侍者以墨梅相迓
作者：释德洪
朝代：宋

高丝纔歇转轻雷，无数晴峰笑靥开。
大士已闻方卧疾，小空端遣出山来。
宝方世路知无隔，俗驾山灵故勒回。
多谢高情饯春色，十分浑在一枝梅。
子中见和复答之
作者：释德洪
朝代：宋

世味尝已遍，亸著匿云山。为问何能尔，鸟倦自知还。湘西一千顷，分我杨柳湾。时为理鱼蓑，人眠舟自闲。公真功名人，高韵不可攀。譬如秋无云，璧月挂一弯。我诗聊寄耳，猥语凭见删。峻句乃见辱，崄如履潼关。细看秀争发，红英微雨斑。坐令十年心，清凉去煎烦。竹林在何许，延颈伫望间。遥知醉逃暑，玉纤侍丫鬟。得句有奇趣，笑涡印朱颜。引纸欲续和，自叹才涩悭。应当恕不迨，乡闾念疏顽。把卷味长哦，松风嗽齿寒。
子中见和復答之
作者：释德洪
朝代：宋

世味尝已徧，亸着匿云山。
为问何能尔，鸟倦自知还。
湘西一千顷，分我杨柳湾。
时为理鱼蓑，人眠舟自闲。
公真功名人，高韵不可攀。
譬如秋无云，璧月挂一弯。
我诗聊寄耳，猥语凭见删。
峻句乃见辱，崄如履潼关。
细看秀争发，红英微雨斑。
坐令十年心，清凉去煎烦。
竹林在何许，延颈伫望间。
遥知醉逃暑，玉纤侍丫鬟。
得句有奇趣，笑涡印朱颜。
引纸欲续和，自叹才涩悭。
应当恕不迨，乡闾念疏顽。
把卷味长哦，松风嗽齿寒。
子伟约见过已而饮于城东但以诗来次韵
作者：释德洪
朝代：宋

一杯愁倡低眉峰，不平万事都消融。
嗟余分身处处有，遥知到子谈笑中。
平生踪蹟亦可笑，以丑见传如瘿枫。
而公才大置闲地，正坐道骨合仙风。
颇闻少年类豪侠，臂鹰走马王城东。
尔来闭门看修竹，藉甚但传诗句工。
懒于能琴嵇叔夜，痴于恋酒王无功。
明朝此乐堕渺莽，路隔关河魂梦通。
付子后堂以清夜，料理丝竹围酥胸。
曲音少悞即回顾，笑看杯面微波红。
子伟约见过已而饮于城东但以诗来次韵
作者：释德洪
朝代：宋

一杯愁倡低眉峰，不平万事都消融。嗟余分身处处有，遥知到子谈笑中。平生踪迹亦可笑，以丑见传如瘿枫。而公才大置闲地，正坐道骨合仙风。颇闻少年类豪侠，臂鹰走马王城东。尔来闭门看脩竹，藉甚但传诗句工。懒于能琴嵇叔夜，痴于恋酒王无功。明朝此乐堕渺莽，路隔关河魂梦通。付子后堂以清夜，料理丝竹围酥胸。曲音少误即回顾，笑看杯面微波红。
孙侯见和复次韵五首
作者：释德洪
朝代：宋

仙郎齿颊嚼松风，吟处晴峦翠倚空。佳句兴来浑不惜，一时倾出锦囊中。我亦闻弦知雅曲，松风声不类鸣鸾。相逢意气须倾写，一任旁人冷眼看。历世兴亡皆可数，升平不复似今朝。野居兴味应无限，小字明窗拔二萧。未展事功扶圣世，幅巾林下且收身。善溪广坐看谈笑，骏气骎骎地上麟。我固浮云轻俗眼，君真萱草可忘忧。妇翁一室藏沙界，兴发时来把臂游。
孙侯见和复次韵五首·其一
作者：释德洪
朝代：宋

仙郎齿颊嚼松风，吟处晴峦翠倚空。佳句兴来浑不惜，一时倾出锦囊中。
孙侯见和复次韵五首·其三
作者：释德洪
朝代：宋

历世兴亡皆可数，升平不复似今朝。野居兴味应无限，小字明窗拔二萧。
孙侯见和复次韵五首·其二
作者：释德洪
朝代：宋

我亦闻弦知雅曲，松风声不类鸣鸾。相逢意气须倾写，一任旁人冷眼看。
孙侯见和復次韵五首·其一
作者：释德洪
朝代：宋

仙郎齿頬嚼松风，吟处晴峦翠倚空。
佳句兴来浑不惜，一时倾出锦囊中。
孙侯见和復次韵五首·其三
作者：释德洪
朝代：宋

历世兴亡皆可数，升平不復似今朝。
野居兴味应无限，小字明窗拔二萧。
孙侯见和復次韵五首·其二
作者：释德洪
朝代：宋

我亦闻絃知雅曲，松风声不类鸣鸾。
相逢意气须倾写，一任旁人冷眼看。
孙侯见和復次韵五首·其五
作者：释德洪
朝代：宋
体裁：七言绝句

我固浮云轻俗眼，君真萱草可忘忧。妇翁一室藏沙界，兴发时来把臂游。
孙侯见和復次韵五首·其四
作者：释德洪
朝代：宋
体裁：七言绝句

未展事功扶圣世，幅巾林下且收身。善溪广坐看谈笑，骏气骎骎地上麟。
孜迁善石菖蒲
作者：释德洪
朝代：宋

溪毛数叶一寸碧，风姿底事能清癯。戏将红玉旋螺石，共置雪色花磁盂。沙泉甘滑见毛发，时时酌以浇根须。苍然棐几明窗下，五月秋色磨肌肤。已忘身世在南岳，勿觉梦寐游西湖。遥知夏木午阴静，篆畦半破烟舒徐。莫翁睡足百事懒，相看微笑依圆蒲。
孜迁善石菖蒲
作者：释德洪
朝代：宋

溪毛数叶一寸碧，风姿底事能清癯。
戏将红玉旋螺石，共置雪色花磁盂。
沙泉甘滑见毛髪，时时酌以浇根须。
苍然棐几明窗下，五月秋色磨肌肤。
已忘身世在南岳，勿觉梦寐游西湖。
遥知夏木午阴静，篆畦半破烟舒徐。
莫翁睡足百事懒，相看微笑依圆蒲。
季长出权生所画岳麓雪晴图
作者：释德洪
朝代：宋

湘西今日云生早，岳麓雪晴看愈好。朱栏青琐寄木杪，下临绝壑青松道。知谁沙步泊渔舟，舟中应容寂音老。爱山谁复如君者，一幅湘西和我画。分身亦欲看京华，要使痴儿惊羽化。
季长出权生所画岳麓雪晴图
作者：释德洪
朝代：宋

湘西今日云生早，岳麓雪晴看愈好。
朱栏青琐寄木杪，下临绝壑青松道。
知谁沙步泊渔舟，舟中应容寂音老。
爱山谁復如君者，一幅湘西和我画。
分身亦欲看京华，要使痴儿惊羽化。
季长出示子苍诗次其韵盖子苍见衡岳图而作也
作者：释德洪
朝代：宋

晓烟幻出千万峰，个中我曾如懒融。天公亦妒饱清境，戏推堕我尘网中。人生万□无不有，道士宁知为老枫。去年雪夜宿绝顶，笑声响落千岩风。今年千岩在掌握，烟雨又复分西东。磨钱作镜照千里，必也高人非画工。季长胸中自丘壑，吐辞便觉春无功。韩侯玩世难共语，精神满腹仍疏通。酒阑耳热眩红碧，醉语撼子崔嵬胸。遥知堕帻笑不答，但见玉颊回涡红。
季长出示子苍诗次其韵盖子苍见衡岳图而作也
作者：释德洪
朝代：宋

晓烟幻出千万峰，个中我曾如懒融。
天公亦妬饱清境，戏推堕我尘网中。
人生万□无不有，道士宁知为老枫。
去年雪夜宿绝顶，笑声响落千岩风。
今年千岩在掌握，烟雨又復分西东。
磨钱作镜照千里，必也高人非画工。
季长胸中自邱壑，吐辞便觉春无功。
韩侯玩世难共语，精神满腹仍疏通。
酒阑耳热眩红碧，醉语撼子崔嵬胸。
遥知堕帻笑不答，但见玉颊回涡红。
季长尽室来长沙留一月乃还邵阳作是诗送之
作者：释德洪
朝代：宋
体裁：古风

邵阳归去知几里，万顷斜阳渡湘水。一叶扁舟共看山，伯鸾德耀俱风味。山中信宿不忍去，班草松间呼不起。波心月出卧不知，但爱松风吹醉耳。朝来拾得浩荡春，雪英红雨纷桃李。大钟横撞山答响，遥知有寺藏层翠。想见道人出迎客，犀颅戢戢三千指。王事得从方外乐，佳处迟留固其理。何当更和宿山诗，要看云泉生逸气。
季长见和甚工复韵答之
作者：释德洪
朝代：宋

翰墨场中见奇杰，行书半杂欧与薛。此诗押韵如射雕，应弦而落人惊绝。词惟达意非有作，公虽不怪傍人愕。嗟余平生事苦吟，吟笔今真为公阁。涣然成文自湍走，如水与风初邂后。颀然绿发映华裾，人间此客何从有。我诵此生真一寄，禅林枝稳容栖止。敢将丑恶酬绝倡，狗尾续貂堪笑耳。坡谷渊源有风格，光芒万丈馀五色。吾闻龙蛇所由生，必也深山并大泽。
季长见和甚工復韵答之
作者：释德洪
朝代：宋

翰墨场中见奇杰，行书半杂欧与薛。
此诗押韵如射鵰，应弦而落人惊绝。
词惟达意非有作，公虽不怪傍人愕。
嗟余平生事苦吟，吟笔今真为公阁。
涣然成文自湍走，如水与风初邂后。
颀然绿髮映华裾，人间此客何从有。
我诵此生真一寄，禅林枝稳容栖止。
敢将丑恶酬绝倡，狗尾续貂堪笑耳。
坡谷渊源有风格，光芒万丈余五色。
吾闻龙蛇所由生，必也深山并大泽。
季长赏梅使侍儿歌作诗因次韵
作者：释德洪
朝代：宋

年来槁项皤须发，世眼憎嫌遭栈绝。君独照人如冰轮，洗尽宿云寒皎洁。今日层楼空独倚，天高衮衮飞鸿灭。掉头哦此赏梅诗，如对北窗香喷雪。爱君语妙蜕尘埃，道骨自能逃岁月。玉儿岂是解清唱，想见笑中呵手折。嗅看应作小颦娇，关心不与年时别。一欢纷然云雨散，落英满地蛙声歇。可怜城郭都不知，新诗一出人争说。和羹他日愿如君，长红袅花歌寿阕。
季长赏梅使侍儿歌作诗因次韵
作者：释德洪
朝代：宋

年来槁项皤须髮，世眼憎嫌遭栈绝。
君独照人如冰轮，洗尽宿云寒皎洁。
今日层楼空独倚，天高衮衮飞鸿灭。
掉头哦此赏梅诗，如对北窗香喷雪。
爱君语妙蜕尘埃，道骨自能逃岁月。
玉儿岂是解清唱，想见笑中呵手折。
嗅看应作小颦娇，关心不与年时别。
一懽纷然云雨散，落英满地蛙声歇。
可怜城郭都不知，新诗一出人争说。
和羮他日愿如君，长红袅花歌寿阕。
守岁
作者：释德洪
朝代：宋

除夕自不寐，守岁世事杯。念此岁月往，嗟哉难蔽遮。旧岁幸无疾，新岁知如何。此夕且相守，拊掌一笑哗。静闻闹市中，夜鼓不停挝。弟兄醉酩酊，冠巾堕攲斜。我居岩壑中，不觉日蹉跎。和诗无好句，其敢对人誇。
守岁
作者：释德洪
朝代：宋

除夕自不寐，守岁世事杯。
念此岁月往，嗟哉难蔽遮。
旧岁幸无疾，新岁知如何。
此夕且相守，拊掌一笑譁。
静闻闹市中，夜鼓不停挝。
弟兄醉酩酊，冠巾堕欹斜。
我居岩壑中，不觉日蹉跎。
和诗无好句，其敢对人夸。
守道太尉醉乡
作者：释德洪
朝代：宋

懽伯平生数往还，箇中城郭未尝关。
暮归健倒三四五，凭仗酪奴扶玉山。
守道太尉醉乡
作者：释德洪
朝代：宋

欢伯平生数往还，个中城郭未尝关。暮归健倒三四五，凭仗酪奴扶玉山。
宋迪作八境绝妙人谓之无声句演上人戏余曰道人能作有声画乎因为之各赋一首·山市晴岚
作者：释德洪
朝代：宋
体裁：古风

宿雨初收山气重，炊烟日影林光动。蚕市渐休人已稀，市桥官柳金丝弄。隔溪谁家花满畦，滑唇黄鸟春风啼。酒旗漠漠望可见，知在柘冈村路西。
宋迪作八境绝妙人谓之无声句演上人戏余曰道人能作有声画乎因为之各赋一首·平沙落雁
作者：释德洪
朝代：宋

湖容秋色磨青铜，夕阳沙白光濛濛。翩翻欲下更呕轧，十十五五依芦丛。西兴未归愁欲老，日暮无云天似扫。一声风笛忽惊飞，羲之书空作行草。
宋迪作八境绝妙人谓之无声句演上人戏余曰道人能作有声画乎因为之各赋一首·平沙落鴈
作者：释德洪
朝代：宋

湖容秋色磨青铜，夕阳沙白光蒙蒙。
翩翻欲下更呕轧，十十五五依芦丛。
西兴未归愁欲老，日暮无云天似扫。
一声风笛忽惊飞，羲之书空作行草。
宋迪作八境绝妙人谓之无声句演上人戏余曰道人能作有声画乎因为之各赋一首·江天暮雪
作者：释德洪
朝代：宋
体裁：古风

泼墨云浓归鸟灭，魂清忽作江天雪。一川秀发浩零乱，万树无声寒妥帖。孤舟卧听打窗扉，起看宵晴月正晖。忽惊尽卷青山去，更觉重携春色归。
宋迪作八境绝妙人谓之无声句演上人戏余曰道人能作有声画乎因为之各赋一首·洞庭秋月
作者：释德洪
朝代：宋

橘香浦浦青黄出，维舟日暮柴荆侧。
涌波好月如佳人，矜夸似弄婵娟色。
夜深河汉正无云，风高掠水白纷纷。
五更何处吹画角，披衣起看低金盆。
宋迪作八境绝妙人谓之无声句演上人戏余曰道人能作有声画乎因为之各赋一首·洞庭秋月
作者：释德洪
朝代：宋

橘香浦浦青黄出，维舟日暮柴荆侧。涌波好月如佳人，矜誇似弄婵娟色。夜深河汉正无云，风高掠水白纷纷。五更何处吹画角，披衣起看低金盆。
宋迪作八境绝妙人谓之无声句演上人戏余曰道人能作有声画乎因为之各赋一首·渔村落照
作者：释德洪
朝代：宋
体裁：古风

碧苇萧萧风淅沥，村巷沙光泼残日。隔篱炊黍香浮浮，对门登网银戢戢。刺舟渐近桃花店，破鼻香来觉醇酽。举篮就侬博一醉，卧看江山红绿眩。
宋迪作八境绝妙人谓之无声句演上人戏余曰道人能作有声画乎因为之各赋一首·潇湘夜雨
作者：释德洪
朝代：宋
体裁：古风

岳麓轩窗方在目，云生忽收图画轴。软风为作白头波，倒帆断岸渔村宿。灯火荻丛营夜炊，波心应作出鱼儿。绝怜清境平生事，蓬漏孤吟晓不知。
宋迪作八境绝妙人谓之无声句演上人戏余曰道人能作有声画乎因为之各赋一首·烟寺晚钟
作者：释德洪
朝代：宋

十年车马黄尘路，岁晚客心纷万绪。
猛省一声何处钟，寺在烟村最深处。
隔溪修竹露人家，扁舟欲唤无人渡。
紫藤瘦倚背西风，归僧自入烟萝去。
宋迪作八境绝妙人谓之无声句演上人戏余曰道人能作有声画乎因为之各赋一首·烟寺晚钟
作者：释德洪
朝代：宋

十年车马黄尘路，岁晚客心纷万绪。猛省一声何处钟，寺在烟村最深处。隔溪脩竹露人家，扁舟欲唤无人渡。紫藤瘦倚背西风，归僧自入烟萝去。
宋迪作八境绝妙人谓之无声句演上人戏余曰道人能作有声画乎因为之各赋一首·远浦归帆
作者：释德洪
朝代：宋

东风忽作羊角转，坐看波面纤罗卷。日脚明边白岛横，江势吞空客帆远。倚栏心绪风丝乱，苍茫初见疑凫雁。渐觉危樯隐映来，此时增损凭诗眼。
宋迪作八境绝妙人谓之无声句演上人戏余曰道人能作有声画乎因为之各赋一首·远浦归帆
作者：释德洪
朝代：宋

东风忽作羊角转，坐看波面纤罗卷。
日脚明边白岛横，江势吞空客帆远。
倚栏心绪风丝乱，苍茫初见疑凫鴈。
渐觉危樯隐映来，此时增损凭诗眼。
宗上人求偈之江南
作者：释德洪
朝代：宋
体裁：七言绝句

川舌一从尝虏馔，山衣三载湿湘云。挑包又过江南去，鶗鴂遥知半路闻。
宗公以兰见遗风叶萧散兰芽并茁一干双花斗开宗以为瑞乞诗记其事
作者：释德洪
朝代：宋

深林忽见兰芽茁，不谓无人亦自贤。数叶横风作纤瘦，双花含雪吐明鲜。照人秀色虽堪画，入骨真香不可传。今日东君应择婿，谁家兄弟斗清妍。
宗公以兰见遗风叶萧散兰芽并茁一榦双花鬬开宗以为瑞乞诗记其事
作者：释德洪
朝代：宋

深林忽见兰芽茁，不谓无人亦自贤。
数叶横风作纤瘦，双花含雪吐明鲜。
照人秀色虽堪画，入骨真香不可传。
今日东君应择壻，谁家兄弟鬬清妍。
定身岩赞
作者：释德洪
朝代：宋

淮山深处，容我卓锡。
树下经行，岩间宴寂。
六十余年，胁不至席。
天子三诏，掉头不应。
知不可致，南向加敬。
山揺海惊，天空地迥。
后代儿孙，则反于是。
如乳中虫，贪嗜世味。
我寻其迹，为陨涕泪。
定身岩赞
作者：释德洪
朝代：宋

淮山深处，容我卓锡。树下经行，岩间宴寂。六十馀年，胁不至席。天子三诏，掉头不应。知不可致，南向加敬。山摇海惊，天空地迥。后代儿孙，则反于是。如乳中虫，贪嗜世味。我寻其迹，为陨涕泪。
宝公画像赞
作者：释德洪
朝代：宋

水月道场严净久，空华人世落残馀。骨埋龙阜谁名宝，却在鹰巢不姓朱。
宝公画像赞
作者：释德洪
朝代：宋

水月道场严浄久，空华人世落残余。
骨埋龙阜谁名宝，却在鹰巢不姓朱。
宝峰凖禅师赞
作者：释德洪
朝代：宋
体裁：赞

洞庭无盖，虚空有口。步水东山，藏身北斗。石门壁立万仞，踞地一声哮吼。惊得四序回旋，喝下须弥倒走。是谓湛堂老人，不落威音之后。
宝月偶值报慈坐中走笔
作者：释德洪
朝代：宋

十年尘土中，厥状浸成俗。
坐令眠云衣，化作征人服。
此行欲买舟，寻我旧山谷。
识君御水傍，笑齿璨明玉。
肃静鹙子仪，修拔孝基目。
殷勤抚道义，祖道欲倾覆。
赖子今妙年，真风跬可续。
闻之厚自愧，所趣在幽独。
君言如不欺，是亦含生福。
须臾读君诗，气韵丽可掬。
心胸何玲珑，多能吾所伏。
春流日夜急，归心难管束。
良会故已述，妙谈何日復。
吴山嘉有余，为君置茅屋。
头白早归来，暮云无使瞩。
宝月偶值报慈坐中走笔
作者：释德洪
朝代：宋

十年尘土中，厥状浸成俗。坐令眠云衣，化作征人服。此行欲买舟，寻我旧山谷。识君御水傍，笑齿璨明玉。肃静鹙子仪，脩拔孝基目。殷勤抚道义，祖道欲倾覆。赖子今妙年，真风跬可续。闻之厚自愧，所趣在幽独。君言如不欺，是亦含生福。须臾读君诗，气韵丽可掬。心胸何玲珑，多能吾所伏。春流日夜急，归心难管束。良会故已述，妙谈何日复。吴山嘉有馀，为君置茅屋。头白早归来，暮云无使瞩。
宣上人天真庵
作者：释德洪
朝代：宋
体裁：古风

醉李宣道者，活计太天真。把茅盖头处，只就松树身。树边有石两三块，便与倾倒为比邻。眼子崒嵂奇，寂寂亦惺惺。却倩松风替说法，而石侧耳听。宣公咄云，直饶听得如器盛水泻，也是外来之□。何如我此横眠坐睡，佛祖一齐丧气。
宣和七年重阳前四日余自长沙还鹿门过荆渚谒天宁璋禅师留二宿作此
作者：释德洪
朝代：宋
体裁：古风

孤城渺湖天，长堤篆湖水。柳衙行未穷，已过沙头市。连樯来万艘，荻丛出千雉。节物近重阳，风日正清美。忽惊楼阁开，宝坊堕平地。璋公十年旧，出迎一笑喜。□夜及相山，岁月入叹喟。兹行归鹿门，已作终焉计。不辞信宿留，爱子多故意。说禅有家法，翻手了千偈。铁脊敌魔外，宗风永零替。我留固随缘，思归亦偶尔。为君赋新诗，万象困朝戏。去留未用较，吾生真一寄。
宣和五年四月十二日余馆湘阴之兴化徐质夫自土山来一昔夜语甚颠倒且日前尝梦见东坡今复见子何清事相联耶吾所居有亭名闲美尝有白燕巢梁间屡见鹤翔舞于层霄嘱予为诗纪其事质夫大梁人贤而有文佳公子也
作者：释德洪
朝代：宋

徐侯官舍土山边，颇为看书废昼眠。偶见画梁巢雪乙，更惊云汉舞胎仙。致坡入梦殊堪纪，与俨忘形亦自贤。闻道小亭时纵目，江山信美似斜川。
宣和五年四月十二日余馆湘阴之兴化徐质夫自土山来一昔夜语甚颠倒且日前尝梦见东坡今復见子何清事相联耶吾所居有亭名闲美尝有白燕巢梁间屡见鹤翔舞于层霄嘱予为诗纪其事质夫大梁人贤而有文佳公子也
作者：释德洪
朝代：宋

徐侯官舍土山边，颇为看书废昼眠。
偶见画梁巢雪乙，更惊云汉舞胎僊。
致坡入梦殊堪纪，与俨忘形亦自贤。
闻道小亭时縦目，江山信美似斜川。
宣和四年十二月二十四日大雪珠禅客忽至渠以谷山退院来审是否作此示之
作者：释德洪
朝代：宋

翻空渐密呵不止，刷我当门螺髻峰。银椀满盛谈类堕，径松深覆示藏锋。因徒逃去宁知褊，显自何来不见踪。独拥衲衣成坐睡，地垆瓶泣伴疏慵。
宣和四年十二月二十四日大雪珠禅客忽至渠以谷山退院来审是否作此示之
作者：释德洪
朝代：宋
体裁：七言律诗

翻空渐密呵不止，刷我当门螺髻峰。银碗满盛谈类堕，径松深覆示藏锋。因徒逃去宁知褊，显自何来不见踪。独拥衲衣成坐睡，地垆瓶泣伴疏慵。
宣律师赞
作者：释德洪
朝代：宋

此毗尼藏，三世完坚。愿王手封，款识具全。死生之烈，不能变迁。何以至之，正知则然。何人逸想，以笔墨传。跏趺俯视，颓然深渊。天神护持，弟子敬虔。我拜稽首，泪滴九泉。法道凌夷，障云盖缠。乃于是时，瞻此释天。
宣律师赞
作者：释德洪
朝代：宋

此毘尼藏，三世完坚。
愿王手封，款识具全。
死生之烈，不能变迁。
何以至之，正知则然。
何人逸想，以笔墨传。
跏趺俯视，頽然深渊。
天神护持，弟子敬虔。
我拜稽首，泪滴九泉。
法道凌夷，障云盖纒。
乃于是时，瞻此释天。
宫词
作者：释德洪
朝代：宋
体裁：七言绝句

红楼晓色催宫漏，紫阁春光杂禁烟。风定玉炉香影直，日融金掌露华鲜。
宿临川禅居寺书方丈壁
作者：释德洪
朝代：宋

雨过沙村系客船，行间楼殿带晴烟。夜深霜月凉于水，门外云涛远际天。禾稻丰登如弃土，菱莲甘美不论钱。好峰不住犹行役，匆忆钟山掬涧泉。
宿临川禅居寺书方丈壁
作者：释德洪
朝代：宋

雨过沙村繫客船，行间楼殿带晴烟。
夜深霜月凉于水，门外云涛远际天。
禾稻丰登如弃土，菱莲甘美不论钱。
好峰不住犹行役，匆忆钟山掬涧泉。
宿兴化寺
作者：释德洪
朝代：宋

天阴连日不成雨，古寺无人鸟雀喧。
立尽黄昏门半掩，缩肩裹被作猨蹲。
宿兴化寺
作者：释德洪
朝代：宋

天阴连日不成雨，古寺无人鸟雀喧。立尽黄昏门半掩，缩肩裹被作猿蹲。
宿宣妙寺
作者：释德洪
朝代：宋

冲虎困顿归，投枕眠烂熳。夜晴霜月苦，睡美不知旦。日高披晓绿，万事付衰懒。百年炊黍久，强半得忧患。起临清浅流，白发不可拣。此生终一壑，形胜已入眼。明年定来归，茅屋并崖瞰。掩门无营为，一味工寝饭。
宿宣妙寺
作者：释德洪
朝代：宋

衝虎困顿归，投枕眠烂熳。
夜晴霜月苦，睡美不知旦。
日高披晓绿，万事付衰懒。
百年炊黍久，强半得忧患。
起临清浅流，白髮不可拣。
此生终一壑，形胜已入眼。
明年定来归，茅屋并崖瞰。
掩门无营为，一味工寝饭。
宿慈云
作者：释德洪
朝代：宋
体裁：七言律诗

门前便是小曹溪，只欠孤猿岭上啼。水磨自鸣当浚浍，渔舟闲泊近沙堤。经游况是闲心远，富览谁能与物齐。一宿少留终未足，会须移锡向高栖。
宿慈祥室
作者：释德洪
朝代：宋
体裁：七言绝句

行智慧心名解脱，绝荆棘地号慈祥。烟消火冷诸缘尽，憎爱化为平等光。
宿本觉寺
作者：释德洪
朝代：宋

一宿路旁寺，霜清梦亦寒。忆曾游览处，来觅旧题看。病衲成新塔，层楼隐败垣。青山犹不老，千叠似翔鸾。
宿本觉寺
作者：释德洪
朝代：宋

一宿路旁寺，霜清梦亦寒。
忆曾游览处，来觅旧题看。
病衲成新塔，层楼隐败垣。
青山犹不老，千迭似翔鸾。
宿湘阴村野大雪寄湖山居士
作者：释德洪
朝代：宋

梦回闻打窗，晓起喜覆瓦。江山惊昼永，秀色玄相借。升鞍风便旋，浩荡春随马。不忧江瘴生，更喜麦连野。湘山宜可老，庆吊同里社。乃尔废推挤，眷此多贤者。湖山薝卜林，为我花连夜。想见老居士，拥衲清入画。山阴兴未尽，玉麈思对把。政恐触机锋，怒遭握拳打。遥知和此诗，呵笔意闲暇。妙语斗清妍，正围红粉写。
宿湘阴村野大雪寄湖山居士
作者：释德洪
朝代：宋

梦回闻打窗，晓起喜覆瓦。
江山惊昼永，秀色玄相借。
升鞍风便旋，浩荡春随马。
不忧江瘴生，更喜麦连野。
湘山宜可老，庆弔同里社。
乃尔废推挤，眷此多贤者。
湖山薝卜林，为我花连夜。
想见老居士，拥衲清入画。
山阴兴未尽，玉麈思对把。
政恐触机锋，怒遭握拳打。
遥知和此诗，呵笔意闲暇。
妙语斗清妍，正围红粉写。
宿灵山示月上人
作者：释德洪
朝代：宋

地灵形胜自天成，山色溪光泼眼明。北岫飞来么凤落，东邻相去一牛鸣。霜筠绕寺秋无数，璧月临轩夜更清。已约高人结莲社，他年香火寄馀生。
宿灵山示月上人
作者：释德洪
朝代：宋

地灵形胜自天成，山色溪光泼眼明。
北岫飞来么凤落，东邻相去一牛鸣。
霜筠遶寺秋无数，璧月临轩夜更清。
已约高人结莲社，他年香火寄余生。
宿石霜山前庄梦拜普贤像明日到院见壁间画如所梦有作
作者：释德洪
朝代：宋

十幅蛾眉紫翠寒，何人逸想发毫端。
匆惊瑞色云间相，曾向清宵梦裏看。
影像不真心自寂，悟迷无隔指空弹。
了然一念非新故，我与羣生入正观。
宿石霜山前庄梦拜普贤像明日到院见壁间画如所梦有作
作者：释德洪
朝代：宋

十幅蛾眉紫翠寒，何人逸想发毫端。匆惊瑞色云间相，曾向清宵梦里看。影像不真心自寂，悟迷无隔指空弹。了然一念非新故，我与群生入正观。
宿芙蓉峰书方丈壁三首
作者：释德洪
朝代：宋

二十六窝猿臂上，夜晴引手酌星河。忽惊此地羊肠险，世路羊肠崄更多。赤髭病客烟瘴面，漆瞳道人冰雪容。俯槛夜残看落月，不知脚下有千峰。人间热恼不到处，一室篝灯到晓明。枕臂聊为吉祥卧，雪猿声与梦俱清。
宿芙蓉峰书方丈壁三首·其一
作者：释德洪
朝代：宋

二十六窝猨臂上，夜晴引手酌星河。
忽惊此地羊肠险，世路羊肠崄更多。
宿芙蓉峰书方丈壁三首·其一
作者：释德洪
朝代：宋

二十六窝猿臂上，夜晴引手酌星河。忽惊此地羊肠险，世路羊肠崄更多。
宿芙蓉峰书方丈壁三首·其三
作者：释德洪
朝代：宋

人间热恼不到处，一室篝灯到晓明。
枕臂聊为吉祥卧，雪猨声与梦俱清。
宿芙蓉峰书方丈壁三首·其三
作者：释德洪
朝代：宋

人间热恼不到处，一室篝灯到晓明。枕臂聊为吉祥卧，雪猿声与梦俱清。
宿芙蓉峰书方丈壁三首·其二
作者：释德洪
朝代：宋
体裁：七言绝句

赤髭病客烟瘴面，漆瞳道人冰雪容。俯槛夜残看落月，不知脚下有千峰。
宿资钦楚山堂
作者：释德洪
朝代：宋
体裁：七言律诗

故人持节在三湘，白首相逢话更长。挂锡曾怜道林寺，携衾来宿楚山堂。意消忽觉风敲竹，梦断空惊月转廊。常恨出门无所诣，敢辞时此夜连床。
宿香城寺
作者：释德洪
朝代：宋

夜晴风细月华清，绕寺霜筠雪竹声。锡响僧归帝青宝，梦香人宿水沉城。古今不隔尘都尽，心境俱忘镜对明。枕臂晓猿三叫绝，小窗灯暗读残经。
宿香城寺
作者：释德洪
朝代：宋

夜晴风细月华清，遶寺霜筠雪竹声。
锡响僧归帝青宝，梦香人宿水沉城。
古今不隔尘都尽，心境俱忘镜对明。
枕臂晓猿三叫绝，小窗灯暗读残经。
宿鹿苑书松上人房二首
作者：释德洪
朝代：宋

数峰烟翠叠黄昏，忽见松间窈窕门。好境未将佳句写，幽怀先与故人论。隔林每恨音容阻，此夕相逢笑语温。雪意不成应有月，夜深同看涌金盆。冷斋托宿自携衾，卧听松风度栗林。黄卷青灯纸窗下，白灰红火地垆深。梦回清响春岩溜，夜久幽香喷水沈。惯作横刀眠下板，为君令有住庵心。
宿鹿苑书松上人房二首·其一
作者：释德洪
朝代：宋

数峰烟翠叠黄昏，忽见松间窈窕门。好境未将佳句写，幽怀先与故人论。隔林每恨音容阻，此夕相逢笑语温。雪意不成应有月，夜深同看涌金盆。
宿鹿苑书松上人房二首·其一
作者：释德洪
朝代：宋

数峰烟翠迭黄昏，忽见松间窈窕门。
好境未将佳句写，幽怀先与故人论。
隔林每恨音容阻，此夕相逢笑语温。
雪意不成应有月，夜深同看涌金盆。
宿鹿苑书松上人房二首·其二
作者：释德洪
朝代：宋

冷斋托宿自携衾，卧听松风度栗林。黄卷青灯纸窗下，白灰红火地垆深。梦回清响春岩溜，夜久幽香喷水沈。惯作横刀眠下板，为君令有住庵心。
宿鹿苑书松上人房二首·其二
作者：释德洪
朝代：宋

冷斋託宿自携衾，卧听松风度栗林。
黄卷青灯纸窗下，白灰红火地垆深。
梦回清响春岩溜，夜久幽香喷水沈。
惯作横刀眠下板，为君令有住庵心。
寂音泉
作者：释德洪
朝代：宋
体裁：古风

水灵有源不知处，但见方沼供无穷。俯波下看远山色，卷雾忽惊清镜空。危亭快若望霜晓，江岸□□□阴风。宜呼此泉作檀越，岁致万斛无凶丰。
寂音自赞四首·其一
作者：释德洪
朝代：宋

窜朱崖军而生，还遭黄茆瘴而复活。陷于采石而不死，囚于并门而自脱。夜行有披袖神光，露卧醉压糟醇浊。魔外熟视之无如之何，佛祖不得已与之酬酢。两眼入鬓头髼松，手中木蛇毒如药。
寂音自赞四首·其一
作者：释德洪
朝代：宋

窜朱崖军而生，还遭黄茆瘴而復活。
陷于采石而不死，囚于并门而自脱。
夜行有披袖神光，露卧醉压糟醇浊。
魔外熟视之无如之何，佛祖不得已与之酬酢。
两眼入鬓头髼松，手中木蛇毒如药。
寂音自赞四首·其三
作者：释德洪
朝代：宋
体裁：赞

不似成背，似其成触。随汝颠倒，直中有曲。抛在言前剔鹘崙，拟议令渠总灭门。平生活计无窖子，真是汾阳五世孙。
寂音自赞四首·其二
作者：释德洪
朝代：宋

三玄纲宗，壁立崔嵬。
攀缘路绝，热恼心灰。
如化鲲鹏，不借风雷。
盖自化耳，宁有法哉。
汾阳此秘，寂音掲开。
手提大千，毫端往来。
寂音自赞四首·其二
作者：释德洪
朝代：宋

三玄纲宗，壁立崔嵬。攀缘路绝，热恼心灰。如化鲲鹏，不借风雷。盖自化耳，宁有法哉。汾阳此秘，寂音揭开。手提大千，毫端往来。
寂音自赞四首·其四
作者：释德洪
朝代：宋
体裁：赞

随缘放旷，索尔虚闲。未埋白骨，且看青山。
寄华严居士三首
作者：释德洪
朝代：宋

仰惟陛下实英主，铸印消印如沛公。补天正赖女娲手，万物吐气思春风。文章日月不能老，忠义奸邪胆自磨。公能一念了万法，奈此功名未放何。谢公捉鼻知不免，整顿乾坤民望深。勿嗔秃头预世事，我是同时支道林。
寄华严居士三首·其一
作者：释德洪
朝代：宋
体裁：七言绝句

仰惟陛下实英主，铸印消印如沛公。补天正赖女娲手，万物吐气思春风。
寄华严居士三首·其三
作者：释德洪
朝代：宋

谢公捉鼻知不免，整顿乾坤民望深。勿嗔秃头预世事，我是同时支道林。
寄华严居士三首·其三
作者：释德洪
朝代：宋

谢公捉鼻知不免，整顿干坤民望深。
勿嗔秃头预世事，我是同时支道林。
寄华严居士三首·其二
作者：释德洪
朝代：宋

文章日月不能老，忠义奸邪胆自磨。公能一念了万法，奈此功名未放何。
寄华严居士三首·其二
作者：释德洪
朝代：宋

文章日月不能老，忠义姦邪胆自磨。
公能一念了万法，奈此功名未放何。
寄南昌黄次山
作者：释德洪
朝代：宋

次山心地平如镜，照海照毛无少剩。刘公诃之昏雾蒙，张公磨之复清瑩。张刘皆是善知识，大黄甘草各医病。惊起荷山大字遂，？珑撞钟山答应。夜灯午梵赛心愿，望归引领如鹤颈。一朝骨祖在面前，笑不成声两目瞪。小儿化去聊折灾，妇翁告殂适其命。但得夫妻各身健，回观阁中夜鸣磬。欲知成佛妙法门，不与人争是捷径。
寄南昌黄次山
作者：释德洪
朝代：宋
体裁：古风

次山心地平如镜，照海照毛无少剩。刘公诃之昏雾蒙，张公磨之复清莹。张刘皆是善知识，大黄甘草各医病。惊起荷山大字遂，�珑撞钟山答应。夜灯午梵赛心愿，望归引领如鹤颈。一朝骨祖在面前，笑不成声两目瞪。小儿化去聊折灾，妇翁告殂适其命。但得夫妻各身健，回观阁中夜鸣磬。欲知成佛妙法门，不与人争是捷径。
寄南昌黄次山
作者：释德洪
朝代：宋

次山心地平如镜，照海照毛无少剩。
刘公诃之昏雾蒙，张公磨之復清莹。
张刘皆是善知识，大黄甘草各医病。
惊起荷山大字遂，𤤮珑撞钟山答应。
夜灯午梵赛心愿，望归引领如鹤颈。
一朝骨祖在面前，笑不成声两目瞪。
小儿化去聊折灾，妇翁告殂适其命。
但得夫妻各身健，回观阁中夜鸣磬。
欲知成佛妙法门，不与人争是捷径。
寄岳麓禅师三首
作者：释德洪
朝代：宋

数笔湘山衰眼力，一犁春雨隔清谈。遥知稳靠蒲团处，碧篆香消柏子庵。饱参衲子一千指，古格丛林二十年。想见升堂提祖令，道容水雪照人天。湘南道价独惊群，知是黄龙的骨孙。本色住山何所有，白鸥春水自当门。
寄岳麓禅师三首·其一
作者：释德洪
朝代：宋
体裁：七言绝句

数笔湘山衰眼力，一犁春雨隔清谈。遥知稳靠蒲团处，碧篆香消柏子庵。
寄岳麓禅师三首·其三
作者：释德洪
朝代：宋
体裁：七言绝句

湘南道价独惊群，知是黄龙的骨孙。本色住山何所有，白鸥春水自当门。
寄岳麓禅师三首·其二
作者：释德洪
朝代：宋
体裁：七言绝句

饱参衲子一千指，古格丛林二十年。想见升堂提祖令，道容水雪照人天。
寄岳麓禅师三首余将经行他山德庄自邑中驰书作诗见留是夕胡彦通亦会二君手谈达旦不寐明日霜重共读蔡德符兄弟所寄诗有怀其人五首·其一
作者：释德洪
朝代：宋
体裁：七言绝句

蹇驴寻我亦乘兴，秋泼空山烟翠时。脱帽不知谁主客，一灯相对夜弹棋。
寄巽中
作者：释德洪
朝代：宋

熏风度南枝，余芳委红绿。
微云生晚阴，梅雨净林麓。
穿花莺语迟，翻泥燕飞速。
遐想幽人居，梦过剡溪曲。
清声久绝耳，斯怀抱烦燠。
仰道思弥高，哦诗出凡俗。
脱屦满户外，轮蹄日相逐。
吾徒不得人，大法世陵叔。
智刃剪蒿蓬，利锋挥朴樕。
念往造前席，初筮不我卜。
别来空相思，徙倚苍山木。
悬知清兴多，银鈎堕盈轴。
愿得三百篇，遗我藏诸椟。
如彼知音知，价不低金玉。
寄巽中
作者：释德洪
朝代：宋

熏风度南枝，馀芳委红绿。微云生晚阴，梅雨净林麓。穿花莺语迟，翻泥燕飞速。遐想幽人居，梦过剡溪曲。清声久绝耳，斯怀抱烦燠。仰道思弥高，哦诗出凡俗。脱屦满户外，轮蹄日相逐。吾徒不得人，大法世陵叔。智刃剪蒿蓬，利锋挥朴樕。念往造前席，初筮不我卜。别来空相思，徙倚苍山木。悬知清兴多，银钩堕盈轴。愿得三百篇，遗我藏诸椟。如彼知音知，价不低金玉。
寄巽中三首·其一
作者：释德洪
朝代：宋

屋角早梅开遍，墙阴残雪消迟。帘卷一场春梦，窗含满眼新诗。
寄巽中三首·其一
作者：释德洪
朝代：宋

屋角早梅开遍，墻阴残雪消迟。
帘卷一场春梦，窗含满眼新诗。
寄巽中三首·其三
作者：释德洪
朝代：宋
体裁：六言诗

舅相决予十□，尘埃羡子清闲。孤坐定非禅病，剃头犹有诗斑。
寄巽中三首·其二
作者：释德洪
朝代：宋
体裁：六言诗

文章风行水上，岁月舟藏壑中。自怪顶明玉钵，人疑笔梦春红。
寄彭景醇奉议
作者：释德洪
朝代：宋

我庵湘山麓，君家湘江尾。共看湘山云，同饮湘江水。君有负郭田，饱食骄稚世。小儿探井臼，大儿了租税。我独生事拙，饘粥每不继。君如李大夫，时时容乞米。永怀湖山堂，风物自闲美。楞严初读罢，篆冷空窗几。微风拾残红，幽鸟妨春睡。苍苔满门巷，榆柳阴覆砌。杖策亦窥园，悠然望层翠。岁时无营为，祭奠修家礼。自觉去幼安，正复不远耳。遥知读此诗，忻然开笑齿。
寄彭景醇奉议
作者：释德洪
朝代：宋

我庵湘山麓，君家湘江尾。
共看湘山云，同饮湘江水。
君有负郭田，饱食骄穉世。
小儿探井臼，大儿了租税。
我独生事拙，饘粥每不继。
君如李大夫，时时容乞米。
永怀湖山堂，风物自闲美。
楞严初读罢，篆冷空窗几。
微风拾残红，幽鸟妨春睡。
苍苔满门巷，榆柳阴覆砌。
杖策亦窥园，悠然望层翠。
岁时无营为，祭奠修家礼。
自觉去幼安，正復不远耳。
遥知读此诗，忻然开笑齿。
寄权巽中
作者：释德洪
朝代：宋

摩云标格久去眼，传得诗词锦段新。雪玉在躬秋满鬓，风雷为舌语惊人。留连南浦西山雨，弃掷炉峰绣谷春。何日诗肩拥寒帔，对床听我说京尘。
寄权巽中
作者：释德洪
朝代：宋

摩云标格久去眼，传得诗词锦段新。
雪玉在躬秋满鬓，风雷为舌语惊人。
留连南浦西山雨，弃掷鑪峰绣谷春。
何日诗肩拥寒帔，对床听我说京尘。
寄李大卿
作者：释德洪
朝代：宋

瓶盂又复寄西州，弥勒同龛古寺幽。睡起忽残三月夏，朝来拾得一帘秋。浮云世事慵料理，断梗闲踪任去留。投老山林多胜槩，杖藜何日复同游。
寄李大卿
作者：释德洪
朝代：宋

瓶盂又復寄西州，弥勒同龛古寺幽。
睡起忽残三月夏，朝来拾得一帘秋。
浮云世事慵料理，断梗闲踪任去留。
投老山林多胜槩，杖藜何日復同游。
寄楷禅师
作者：释德洪
朝代：宋
体裁：七言律诗

龙蛇头角混埃尘，临死方知老净因。三度傲辞天子敕，一生甘作净名身。虎皮羊质成何事，牛马襟裾亦谩陈。须信屈原千载后，空门犹有独醒人。
寄盛群玉
作者：释德洪
朝代：宋
体裁：七言律诗

平生翰墨到精微，盛氏诸郎最白眉。气讦曾窥豪士赋，初交先和野僧诗。谩劳清梦思相识，那料孤踪晚见知。君看临危用心处，何殊晏子解骖时。
寄石头志庵主
作者：释德洪
朝代：宋

世途崄巇鼻先酸，折脚铛寻稳处安。
谁见睡余闲振策，松风吹耳夜涛寒。
寄石头志庵主
作者：释德洪
朝代：宋

世途崄巇鼻先酸，折脚铛寻稳处安。谁见睡馀闲振策，松风吹耳夜涛寒。
寄草堂上人
作者：释德洪
朝代：宋

首夏年芳尚可寻，兴来芒履恣登临。
回头故国烟波阔，分袂幽人岁月深。
落日杜鹃山馆静，薫风芳草柳塘阴。
知君宴坐忘机地，谩寄新诗话此心。
寄草堂上人
作者：释德洪
朝代：宋

首夏年芳尚可寻，兴来芒履恣登临。回头故国烟波阔，分袂幽人岁月深。落日杜鹃山馆静，薰风芳草柳塘阴。知君宴坐忘机地，谩寄新诗话此心。
寄蔡子因
作者：释德洪
朝代：宋

平生阅诗如阅马，自怜双眼如支遁。
子因句法马羣空，爽气横秋太神骏。
上苑花光缠肺肠，西湖霜晓磨风韵。
较君年少翰墨场，贾生仲舒觉寒窘。
醉中逃禅亦不恶，况復机锋类庞藴。
奉身一饭聊自珍，富贵功名苦寻趁。
凤巢定生五色雏，文章从来论种性。
嗟余索寞卧空山，多生垢习消磨尽。
但余欲识天下英，毙蛇脊尾犹一振。
岁月去人江浪翻，何时仰此摩天峻。
寄蔡子因
作者：释德洪
朝代：宋

平生阅诗如阅马，自怜双眼如支遁。子因句法马群空，爽气横秋太神骏。上苑花光缠肺肠，西湖霜晓磨风韵。较君年少翰墨场，贾生仲舒觉寒窘。醉中逃禅亦不恶，况复机锋类庞蕴。奉身一饭聊自珍，富贵功名苦寻趁。凤巢定生五色雏，文章从来论种性。嗟余索寞卧空山，多生垢习消磨尽。但馀欲识天下英，毙蛇脊尾犹一振。岁月去人江浪翻，何时仰此摩天峻。
寄超然弟
作者：释德洪
朝代：宋

深掩圜扉夜向阑，梦惊清境慰辛酸。卧闻瓦垄集微霰，起觉衾裯压薄寒。忧患饱经心老大，云泉归晚鬓凋残。书空偶尔成诗句，寄与西林阿永看。
寄超然弟
作者：释德洪
朝代：宋

深掩圜扉夜向阑，梦惊清境慰辛酸。
卧闻瓦壠集微霰，起觉衾裯压薄寒。
忧患饱经心老大，云泉归晚鬓凋残。
书空偶尔成诗句，寄与西林阿永看。
寄道乡居士三首
作者：释德洪
朝代：宋

知有道乡何处是，个中归路滑于苔。万机罢后见城郭，一念不生金锁开。抽身世路崎岖处，掣肘功名逼逐人。勿谓老来无伎俩，绝踪迹处解藏身。丹霞未见庞居士，已有言词满四方。何似他时亲识面，未劳语默强遮藏。
寄道乡居士三首·其一
作者：释德洪
朝代：宋

知有道乡何处是，个中归路滑于苔。
万机罢后见城郭，一念不生金鏁开。
寄道乡居士三首·其一
作者：释德洪
朝代：宋

知有道乡何处是，个中归路滑于苔。万机罢后见城郭，一念不生金锁开。
寄道乡居士三首·其三
作者：释德洪
朝代：宋
体裁：七言绝句

丹霞未见庞居士，已有言词满四方。何似他时亲识面，未劳语默强遮藏。
寄道乡居士三首·其二
作者：释德洪
朝代：宋
体裁：七言绝句

抽身世路崎岖处，掣肘功名逼逐人。勿谓老来无伎俩，绝踪迹处解藏身。
寄道夫三首
作者：释德洪
朝代：宋

卧诵故交风雨散，忽惊时序岁时同。遥知吏散无馀事，只有花枝绕郭红。石渠天禄略上口，长啸簿书欺得人。龙卷大身藏一发，儿曹聊尔与相亲。昭默老禅最高遁，孤风闻说不容攀。烦君倒用彭泽印，折简招之应出山。
寄道夫三首·其一
作者：释德洪
朝代：宋

卧诵故交风雨散，忽惊时序岁时同。
遥知吏散无余事，只有花枝遶郭红。
寄道夫三首·其一
作者：释德洪
朝代：宋

卧诵故交风雨散，忽惊时序岁时同。遥知吏散无馀事，只有花枝绕郭红。
寄道夫三首·其三
作者：释德洪
朝代：宋
体裁：七言绝句

昭默老禅最高遁，孤风闻说不容攀。烦君倒用彭泽印，折简招之应出山。
寄道夫三首·其二
作者：释德洪
朝代：宋

石渠天禄略上口，长啸簿书欺得人。龙卷大身藏一发，儿曹聊尔与相亲。
寄道夫三首·其二
作者：释德洪
朝代：宋

石渠天禄略上口，长啸簿书欺得人。
龙卷大身藏一髪，儿曹聊尔与相亲。
寄郄子中学句
作者：释德洪
朝代：宋

刚疏触时怒，髪之投海山。
沛恩出意外，缧囚遂生还。
湘西谷量云，结屋清苹湾。
举手弄云水，意适情自闲。
大藩英俊地，翰墨相追攀。
聚话兰丛秀，吐气雌霓弯。
我穷世讳见，所至特见删。
但余遭夫子，时时客扣关。
迩来又识公，喜忘双鬓斑。
夷粹韵拔俗，简重语不烦。
人品有如子，合在台阁间。
归来梦西津，五峰解烟鬟。
故人讶归晚，负负媿在颜。
此诗虽梦语，亦足发天悭。
乃知忧患烈，不能镌冥顽。
遥想为一笑，秀句出饥寒。
寄郤子中学句
作者：释德洪
朝代：宋

刚疏触时怒，发之投海山。沛恩出意外，缧囚遂生还。湘西谷量云，结屋清蘋湾。举手弄云水，意适情自闲。大藩英俊地，翰墨相追攀。聚话兰丛秀，吐气雌霓弯。我穷世讳见，所至特见删。但馀遭夫子，时时客扣关。迩来又识公，喜忘双鬓斑。夷粹韵拔俗，简重语不烦。人品有如子，合在台阁间。归来梦西津，五峰解烟鬟。故人讶归晚，负负愧在颜。此诗虽梦语，亦足发天悭。乃知忧患烈，不能镌冥顽。遥想为一笑，秀句出饥寒。
寄题刘居士环翠庵
作者：释德洪
朝代：宋

平生不识刘居士，想见茅庵枯瘁姿。百八珠轮红玛瑙，万千峰绕碧琉璃。笑人经卷钻故纸，彼世金珠似笊篱。折脚铛中谁共过，小庞真是出家儿。
寄题刘居士环翠庵
作者：释德洪
朝代：宋

平生不识刘居士，想见茅庵枯瘁姿。
百八珠轮红玛瑙，万千峰遶碧瑠璃。
笑人经卷钻故纸，彼世金珠似笊篱。
折脚铛中谁共过，小庞真是出家儿。
寄题双泉
作者：释德洪
朝代：宋

阎公立朝时，凛然古遗直。
孤忠捍世波，砥柱屹挺特。
一旦成千古，埋玉秀山侧。
至今山中泉，实以配公德。
欲知其源深，下涨千顷泽。
沙渠走清快，石井湛绀碧。
譬如渑与淄，相去无寻尺。
日光毎下彻，山影必倒植。
倚栏应忻然，游鳞见尾脊。
知谁念纯孝，满掬种白石。
粲然生玉英，冥感吁莫测。
泉旁有精舍，闻多登覧适。
何时同二老，追逐扶瘦策。
诗成坐假寐，梦历秋山赤。
想见环佩清，绕除余响滴。
寄题双泉
作者：释德洪
朝代：宋

阎公立朝时，凛然古遗直。孤忠捍世波，砥柱屹挺特。一旦成千古，埋玉秀山侧。至今山中泉，实以配公德。欲知其源深，下涨千顷泽。沙渠走清快，石井湛绀碧。譬如渑与淄，相去无寻尺。日光每下彻，山影必倒植。倚栏应忻然，游鳞见尾脊。知谁念纯孝，满掬种白石。粲然生玉英，冥感吁莫测。泉旁有精舍，闻多登览适。何时同二老，追逐扶瘦策。诗成坐假寐，梦历秋山赤。想见环佩清，绕除馀响滴。
寄题彭思禹水明楼
作者：释德洪
朝代：宋

议郎诗眼发天藏，咄嗟办楼临汝水。
遥知残夜笙歌散，月出东南人独倚。
纤云灭尽光下彻，微波不兴天着底。
忽惊白昼在轩窗，试数游鱼见鳞尾。
平生骯脏笑伊优，官冷对人言少味。
但余清境得厌饫，天应用此相偿耳。
我当兴发竟相觅，一棹西风健行李。
登临尚能为君赋，要使江山增胜气。
寄题彭思禹水明楼
作者：释德洪
朝代：宋

议郎诗眼发天藏，咄嗟办楼临汝水。遥知残夜笙歌散，月出东南人独倚。纤云灭尽光下彻，微波不兴天著底。忽惊白昼在轩窗，试数游鱼见鳞尾。平生肮脏笑伊优，官冷对人言少味。但余清境得厌饫，天应用此相偿耳。我当兴发竟相觅，一棹西风健行李。登临尚能为君赋，要使江山增胜气。
寄题紫府普照寺满上人桃花轩
作者：释德洪
朝代：宋
体裁：古风

武陵源深并溪入，无数桃花闹春色。水面红云欲崩坏，波间烂锦光相射。昔人误行偶见之，归来醉眼眩红碧。秦时鸡犬不闻声，但觉晓窗烟雾白。那知紫府亦仙源，此华万树烧晴川。少年苾刍谁教汝，照花作意开幽轩。灵云说悟被花笑，南泉欺客花不言。何如睡足无一事，倚栏红雨春风颠。愁来想见故山路，未归先作山中篇。
寄题胜因环翠亭二首
作者：释德洪
朝代：宋

遥知与客登临处，看得云山到落晖。四注小亭清入画，万竿寒玉碧成围。万身高节清癯老，四座飞檐寒影间。门外黄尘吹鬓者，有谁见此坐看山。
寄题胜因环翠亭二首·其一
作者：释德洪
朝代：宋
体裁：七言绝句

遥知与客登临处，看得云山到落晖。四注小亭清入画，万竿寒玉碧成围。
寄题胜因环翠亭二首·其二
作者：释德洪
朝代：宋
体裁：七言绝句

万身高节清癯老，四座飞檐寒影间。门外黄尘吹鬓者，有谁见此坐看山。
寄题行林寺照堂
作者：释德洪
朝代：宋
体裁：五言律诗

闻说行林寺，杳然丛秀间。堂清开水镜，山好理烟鬟。有雾窗呵暗，无尘扉自关。人牛今不见，蓑苙两俱闲。
寄题达轩
作者：释德洪
朝代：宋

羊肠世路替人愁，袖手归来事事休。只有信缘唯得计，不过随分复何求。数声属玉沧浪晚，一坞黄云？稏秋。寄语封侯塞垣外，何如高卧小轩幽。
寄题达轩
作者：释德洪
朝代：宋
体裁：七言律诗

羊肠世路替人愁，袖手归来事事休。只有信缘唯得计，不过随分复何求。数声属玉沧浪晚，一坞黄云�稏秋。寄语封侯塞垣外，何如高卧小轩幽。
寄题达轩
作者：释德洪
朝代：宋

羊肠世路替人愁，袖手归来事事休。
只有信缘唯得计，不过随分復何求。
数声属玉沧浪晚，一坞黄云𥝧稏秋。
寄语封侯塞垣外，何如高卧小轩幽。
寄黄嗣深使君二首
作者：释德洪
朝代：宋

江夏家声世所闻，无双千顷典刑存。肃严郡邑霜分晓，照映簪缨玉粹温。楼迥岘云供醉望，夜晴汉月洗吟魂。行将补衮调羹手，却执元圭侍至尊。身世浮云偶尚存，白衣苍狗与谁论。梦中不记金门宿，醉里曾看玉海翻。尚有惊魂缠瘴雾，已甘华发老江滨。枯荄欲藉阳和暖，催发新来雨露恩。
寄黄嗣深使君二首·其一
作者：释德洪
朝代：宋

江夏家声世所闻，无双千顷典刑存。
肃严郡邑霜分晓，照映簪缨玉粹温。
楼迥岘云供醉望，夜晴汉月洗吟魂。
行将补衮调羮手，却执元圭侍至尊。
寄黄嗣深使君二首·其一
作者：释德洪
朝代：宋

江夏家声世所闻，无双千顷典刑存。肃严郡邑霜分晓，照映簪缨玉粹温。楼迥岘云供醉望，夜晴汉月洗吟魂。行将补衮调羹手，却执元圭侍至尊。
寄黄嗣深使君二首·其二
作者：释德洪
朝代：宋

身世浮云偶尚存，白衣苍狗与谁论。
梦中不记金门宿，醉裏曾看玉海翻。
尚有惊魂纒瘴雾，已甘华髪老江滨。
枯荄欲藉阳和暖，催发新来雨露恩。
寄黄嗣深使君二首·其二
作者：释德洪
朝代：宋

身世浮云偶尚存，白衣苍狗与谁论。梦中不记金门宿，醉里曾看玉海翻。尚有惊魂缠瘴雾，已甘华发老江滨。枯荄欲藉阳和暖，催发新来雨露恩。
寄黄龙来道者
作者：释德洪
朝代：宋
体裁：七言律诗

问讯黄龙来道者，住山况味定何如。齿牢未怯和沙饭，眼倦应嫌夹注书。但见衣胜寒薜荔，不妨心赛白芙蕖。都疑生近楂田市，时觉淮南语未除。
寄龙安照禅师
作者：释德洪
朝代：宋
体裁：七言律诗

随分丛林古格存，龙安真是泐潭孙。独持一节无求世，勘破诸方不出门。石虎已忘蹲草见，木蛇久灭住山痕。遥知百事俱衰落，尚有工夫虱自扪。
寓钟山
作者：释德洪
朝代：宋
体裁：五言律诗

生涯如倦鸟，栖息此山中。睡足谁呼觉，烟消篆已空。翻经欺眼力，斜日借窗红。卧听铜瓶泣，青松万壑风。
对雪尝水饼
作者：释德洪
朝代：宋

雪粲罗敷喜，报春呈舞腰。旋风寒正密，到地暖还消。轻薄凌梅蕊，蹁跹搅柳条。幽欣尝水饼，举箸一长谣。
对雪尝水饼
作者：释德洪
朝代：宋

雪粲罗敷喜，报春呈舞腰。
旋风寒正密，到地暖还消。
轻薄凌梅蘂，蹁跹搅柳条。
幽欣尝水饼，举箸一长谣。
将登南岳绝顶而志上人以小团斗夸见遗作诗谢之
作者：释德洪
朝代：宋

壑源独步宝带夸，官焙无双小月团。
未作浓甘生齿頬，先飞微白上眉端。
汤声蜂穉秋窗晚，乳面鹅儿春瓮寒。
饮罢为君登绝顶，俯临落日看跳丸。
将登南岳绝顶而志上人以小团斗夸见遗作诗谢之
作者：释德洪
朝代：宋

壑源独步宝带夸，官焙无双小月团。未作浓甘生齿颊，先飞微白上眉端。汤声蜂稚秋窗晚，乳面鹅儿春瓮寒。饮罢为君登绝顶，俯临落日看跳丸。
小字华严经赞
作者：释德洪
朝代：宋

我闻尊者龙胜师，应供曾入娑竭海。
龙宫微尘妙章句，目所一瞥輙能诵。
流于五天及震旦，为热恼中甘露门。
唯道人栖出其后，愿力猛利思精特。
能于方策纸墨间，书此大经十万偈。
诵于蜗舍巢庵中，了然如在龙宫见。
观者种性有差别，爱慕皆生殊异想。
要当谛观一尘中，亦有无边妙经卷。
昔有智人破此尘，十方世界一切说。
以名尘故非断空，而可破故非实有。
了此两宗妙法门，亦摄一切契经海。
譬如困卧俄顷际，梦中所历更千载。
乃知一念圆古今，真实际中法如是。
一微尘妙不可测，当知一一尘亦然。
譬如天帝网明珠，珠体莹然俱照彻。
一珠具足诸网珠，一一珠中同徧入。
我今以此金刚句，坏灭彼众下劣想。
使悟尘中含此经，奚方策中乃惊异。
咨尔山君河树神，各各当忆本愿力。
要当勇猛勤守护，勿令邪念輙蠧侵。
毗蓝风吹须弥卢，劫火焚烧大千界。
为摊此经一切处，使其凉曝各得所。
我此现前佛子等，作是观者名正观。
稽首十方调御师，刹刹尘尘为作证。
小字华严经赞
作者：释德洪
朝代：宋

我闻尊者龙胜师，应供曾入娑竭海。龙宫微尘妙章句，目所一瞥辄能诵。流于五天及震旦，为热恼中甘露门。唯道人栖出其后，愿力猛利思精特。能于方策纸墨间，书此大经十万偈。诵于蜗舍巢庵中，了然如在龙宫见。观者种性有差别，爱慕皆生殊异想。要当谛观一尘中，亦有无边妙经卷。昔有智人破此尘，十方世界一切说。以名尘故非断空，而可破故非实有。了此两宗妙法门，亦摄一切契经海。譬如困卧俄顷际，梦中所历更千载。乃知一念圆古今，真实际中法如是。一微尘妙不可测，当知一一尘亦然。譬如天帝网明珠，珠体瑩然俱照彻。一珠具足诸网珠，一一珠中同遍入。我今以此金刚句，坏灭彼众下劣想。使悟尘中含此经，奚方策中乃惊异。咨尔山君河树神，各各当忆本愿力。要当勇猛勤守护，勿令邪念辄蠹侵。毗蓝风吹须弥卢，劫火焚烧大千界。为摊此经一切处，使其凉曝各得所。我此现前佛子等，作是观者名正观。稽首十方调御师，刹刹尘尘为作證。
小字华严经赞
作者：释德洪
朝代：宋
体裁：赞

我闻尊者龙胜师，应供曾入娑竭海。龙宫微尘妙章句，目所一瞥辄能诵。流于五天及震旦，为热恼中甘露门。唯道人栖出其后，愿力猛利思精特。能于方策纸墨间，书此大经十万偈。诵于蜗舍巢庵中，了然如在龙宫见。观者种性有差别，爱慕皆生殊异想。要当谛观一尘中，亦有无边妙经卷。昔有智人破此尘，十方世界一切说。以名尘故非断空，而可破故非实有。了此两宗妙法门，亦摄一切契经海。譬如困卧俄顷际，梦中所历更千载。乃知一念圆古今，真实际中法如是。一微尘妙不可测，当知一一尘亦然。譬如天帝网明珠，珠体莹然俱照彻。一珠具足诸网珠，一一珠中同遍入。我今以此金刚句，坏灭彼众下劣想。使悟尘中含此经，奚方策中乃惊异。咨尔山君河树神，各各当忆本愿力。要当勇猛勤守护，勿令邪念辄蠹侵。毗蓝风吹须弥卢，劫火焚烧大千界。为摊此经一切处，使其凉曝各得所。我此现前佛子等，作是观者名正观。稽首十方调御师，刹刹尘尘为作證。
小字金刚经赞
作者：释德洪
朝代：宋

昔有佛子根猛利，能观空性则是色。欲显空色不思议，仰空书此金刚句。至今风雨被原野，诸樵牧者集其下。乃知肉眼不能见，譬如水中有盐味。唯道人琼思精奇，能观色性即是空。视此纤管大如椽，挥翰如行九轨道。故于兼寸环中备，足广大言说身世。人可见，不可读，譬如婴儿亲崖蜜。我于此经能證入，初中后善三法门。忽然落笔如建瓴，不复现行生倒想。由色空观入诸境，奏刀肯綮无全牛。尽持此法施群生，甚微细智愿同證。
小字金刚经赞
作者：释德洪
朝代：宋

昔有佛子根猛利，能观空性则是色。
欲显空色不思议，仰空书此金刚句。
至今风雨被原野，诸樵牧者集其下。
乃知肉眼不能见，譬如水中有盐味。
唯道人琼思精奇，能观色性即是空。
视此纤管大如椽，挥翰如行九轨道。
故于兼寸环中备，足广大言说身世。
人可见，不可读，譬如婴儿亲崖蜜。
我于此经能证入，初中后善三法门。
忽然落笔如建瓴，不復现行生倒想。
由色空观入诸境，奏刀肯綮无全牛。
尽持此法施羣生，甚微细智愿同证。
尝卢橘
作者：释德洪
朝代：宋

皮似柿椑发易剥，核如龙眼味芳鲜。满盘的砾如金弹，丛手分尝忆去年。
尝卢橘
作者：释德洪
朝代：宋

皮似柿椑髪易剥，核如龙眼味芳鲜。
满盘的砾如金弹，丛手分尝忆去年。
居上人自云居来访白莲社话明日吿归作此送之
作者：释德洪
朝代：宋

浮云山尽际，花木迎春晖。
佳人殊方来，见之消渇饥。
藉草坐松影，粉香时落衣。
气貌秀可掬，出语超幽微。
岩壁钟声寂，山阴花发稀。
去袂挽莫留，又作瓯峰归。
居上人自云居来访白莲社话明日告归作此送之
作者：释德洪
朝代：宋

浮云山尽际，花木迎春晖。佳人殊方来，见之消渴饥。藉草坐松影，粉香时落衣。气貌秀可掬，出语超幽微。岩壁钟声寂，山阴花发稀。去袂挽莫留，又作瓯峰归。
履道书斋植竹甚茂用韵寄之十首
作者：释德洪
朝代：宋

君家清癯生，风姿极孤峭。我欲为传真，世岂无笑笑。笑笑解衣处，酒后耳先热。笔端走精神，叶叶无差别。汪郎工笔耕，万卷供犁锄。我方买牛具，赁屋邻子庐。胸中有奇趣，诗成谈笑间。往来无一事，城郭似居山。晓庭蒲叶翻，天涯归梦远。尚记泊舟时，隔水桑婉婉。月华泼空壁，露颗压庭莎。哦诗欲仙去，无计奈君何。虽住城隍寺，而无迎送烦。清风如有素，时复到南轩。南轩绝低小，亦无佳客过。相看两无言，径作对床卧。诗狂欲发言，因此难韵阻。君看短后儿，掉臂搏怒虎。暂借人间路，未达忽如迷。石门端不远，归思乱筠溪。
履道书斋植竹甚茂用韵寄之十首·其一
作者：释德洪
朝代：宋
体裁：五言绝句

君家清癯生，风姿极孤峭。我欲为传真，世岂无笑笑。
履道书斋植竹甚茂用韵寄之十首·其七
作者：释德洪
朝代：宋

虽住城隍寺，而无迎送烦。清风如有素，时复到南轩。
履道书斋植竹甚茂用韵寄之十首·其七
作者：释德洪
朝代：宋

虽住城隍寺，而无迎送烦。
清风如有素，时復到南轩。
履道书斋植竹甚茂用韵寄之十首·其三
作者：释德洪
朝代：宋

汪郎工笔耕，万卷供犁鉏。
我方买牛具，赁屋邻子庐。
履道书斋植竹甚茂用韵寄之十首·其三
作者：释德洪
朝代：宋

汪郎工笔耕，万卷供犁锄。我方买牛具，赁屋邻子庐。
履道书斋植竹甚茂用韵寄之十首·其九
作者：释德洪
朝代：宋
体裁：五言绝句

诗狂欲发言，因此难韵阻。君看短后儿，掉臂搏怒虎。
履道书斋植竹甚茂用韵寄之十首·其二
作者：释德洪
朝代：宋
体裁：五言绝句

笑笑解衣处，酒后耳先热。笔端走精神，叶叶无差别。
履道书斋植竹甚茂用韵寄之十首·其五
作者：释德洪
朝代：宋
体裁：五言绝句

晓庭蒲叶翻，天涯归梦远。尚记泊舟时，隔水桑婉婉。
履道书斋植竹甚茂用韵寄之十首·其八
作者：释德洪
朝代：宋
体裁：五言绝句

南轩绝低小，亦无佳客过。相看两无言，径作对床卧。
履道书斋植竹甚茂用韵寄之十首·其六
作者：释德洪
朝代：宋
体裁：五言绝句

月华泼空壁，露颗压庭莎。哦诗欲仙去，无计奈君何。
履道书斋植竹甚茂用韵寄之十首·其十
作者：释德洪
朝代：宋
体裁：五言绝句

暂借人间路，未达忽如迷。石门端不远，归思乱筠溪。
履道书斋植竹甚茂用韵寄之十首·其四
作者：释德洪
朝代：宋
体裁：五言绝句

胸中有奇趣，诗成谈笑间。往来无一事，城郭似居山。
履道见和复答之十首
作者：释德洪
朝代：宋

怪君岿如山，诗句最奇峭。此篇如缚须，为作陆云笑。君驭秋风来，破我残夏热。方欣对榻眠，遽作虎溪别。曾约还康山，披蓑共春锄。东林缚我屋，西崦置子庐。百年驹过隙，世事撚指间。谁能脱秃帽，从我归故山。公诗如渊明，语直气益远。此篇犹可人，幽趣更清婉。佳人如美玉，华裙似春莎。百年被束缚，奈此青山何。所居远城市，已绝送迎烦。赖有隔桥子，时来过小轩。静闻斗牛奔，闲数群蚁过。秋风拂庭槐，枕书欲酣卧。与君居相连，长恨笑谈阻。作诗歌追踪，人笑学画虎。思涩不自胜，援笔真欲迷。那堪屋漏雨，供此不尽溪。
履道见和复答之十首·其三
作者：释德洪
朝代：宋

曾约还康山，披蓑共春锄。东林缚我屋，西崦置子庐。
履道见和复答之十首·其八
作者：释德洪
朝代：宋

静闻斗牛奔，闲数群蚁过。秋风拂庭槐，枕书欲酣卧。
履道见和复答之十首·其四
作者：释德洪
朝代：宋

百年驹过隙，世事撚指间。谁能脱秃帽，从我归故山。
履道见和復答之十首·其一
作者：释德洪
朝代：宋
体裁：五言绝句

怪君岿如山，诗句最奇峭。此篇如缚须，为作陆云笑。
履道见和復答之十首·其一〇
作者：释德洪
朝代：宋
体裁：五言绝句

思涩不自胜，援笔真欲迷。那堪屋漏雨，供此不尽溪。
履道见和復答之十首·其七
作者：释德洪
朝代：宋
体裁：五言绝句

所居远城市，已绝送迎烦。赖有隔桥子，时来过小轩。
履道见和復答之十首·其三
作者：释德洪
朝代：宋

曾约还康山，披簑共春鉏。
东林缚我屋，西崦置子庐。
履道见和復答之十首·其九
作者：释德洪
朝代：宋
体裁：五言绝句

与君居相连，长恨笑谈阻。作诗歌追踪，人笑学画虎。
履道见和復答之十首·其二
作者：释德洪
朝代：宋
体裁：五言绝句

君驭秋风来，破我残夏热。方欣对榻眠，遽作虎溪别。
履道见和復答之十首·其五
作者：释德洪
朝代：宋
体裁：五言绝句

公诗如渊明，语直气益远。此篇犹可人，幽趣更清婉。
履道见和復答之十首·其八
作者：释德洪
朝代：宋

静闻斗牛犇，闲数羣蚁过。
秋风拂庭槐，枕书欲酣卧。
履道见和復答之十首·其六
作者：释德洪
朝代：宋
体裁：五言绝句

佳人如美玉，华裙似春莎。百年被束缚，奈此青山何。
履道见和復答之十首·其四
作者：释德洪
朝代：宋

百年驹过隙，世事捻指间。
谁能脱秃帽，从我归故山。
山寺早秋
作者：释德洪
朝代：宋
体裁：古风

千本苍杉俱合抱，夕阴相映寒蝉噪。残僧独归清入昼，秋色满庭浓可扫。霜钟初歇月未生，但觉篝灯一点明。阶除环佩走流水，楼阁诵经童子声。
山居四首
作者：释德洪
朝代：宋

深谷清泉白石，空斋棐几明窗。饭罢一瓯春露，梦成风雨翻江。鍊尽人间机巧，却能随处安闲。云深旧迷归路，木落今见他山。读书不求甚解，偶尔会意欣然。点笔疾书窗纸，倚蒲却看垆烟。负日自然扪虱，看山不觉成诗。快暖啼禽归去，受风林影参差。
山居四首·其一
作者：释德洪
朝代：宋
体裁：六言诗

深谷清泉白石，空斋棐几明窗。饭罢一瓯春露，梦成风雨翻江。
山居四首·其三
作者：释德洪
朝代：宋
体裁：六言诗

读书不求甚解，偶尔会意欣然。点笔疾书窗纸，倚蒲却看垆烟。
山居四首·其二
作者：释德洪
朝代：宋

炼尽人间机巧，却能随处安闲。
云深旧迷归路，木落今见他山。
山居四首·其二
作者：释德洪
朝代：宋

鍊尽人间机巧，却能随处安闲。云深旧迷归路，木落今见他山。
山居四首·其四
作者：释德洪
朝代：宋

负日自然扪虱，看山不觉成诗。快暖啼禽归去，受风林影参差。
山居四首·其四
作者：释德洪
朝代：宋

负日自然扪蝨，看山不觉成诗。
快暖啼禽归去，受风林影参差。
岁穷僧众米竭自往湘阴乞之舟载夜归宿桥口寒甚未寝时侍者智观坐而假寐作此诗有怀资钦提举
作者：释德洪
朝代：宋

老去生涯无窖子，隔城荒寺到人稀。
岁穷百里扣门乞，夜棹孤舟载米归。
隅坐小僧寒附火，联拳羸仆睡和衣。
故人醉裏闻芗泽，应背银缸照翠帏。
岁穷僧众米竭自往湘阴乞之舟载夜归宿桥口寒甚未寝时侍者智观坐而假寐作此诗有怀资钦提举
作者：释德洪
朝代：宋

老去生涯无窖子，隔城荒寺到人稀。岁穷百里扣门乞，夜棹孤舟载米归。隅坐小僧寒附火，联拳羸仆睡和衣。故人醉里闻芗泽，应背银缸照翠帏。
岭外大雪故人多在南中元日作三偈奉寄瑩中
作者：释德洪
朝代：宋

遍界不会藏，处处光皎皎。开眼失踪由，都缘太分晓。园林匆生春，万瓦粲一笑。遥知忍冻人，未悟安心了。昨夜一岁除，今朝一岁长。如人暗书空，点画自想像。春风依旧寒，底处有来往。居士亦赤穷，眉毛在眼上。传闻岭外雪，压倒千年树。老儿拍手笑，有眼未曾睹。故应润物材，一洗瘴江雾。寄语牧牛人，莫教头角露。
岭外大雪故人多在南中元日作三偈奉寄莹中·其一
作者：释德洪
朝代：宋

徧界不会藏，处处光皎皎。
开眼失踪由，都缘太分晓。
园林匆生春，万瓦粲一笑。
遥知忍冻人，未悟安心了。
岭外大雪故人多在南中元日作三偈奉寄莹中·其一
作者：释德洪
朝代：宋
体裁：古风

遍界不会藏，处处光皎皎。开眼失踪由，都缘太分晓。园林匆生春，万瓦粲一笑。遥知忍冻人，未悟安心了。
岭外大雪故人多在南中元日作三偈奉寄莹中·其三
作者：释德洪
朝代：宋
体裁：古风

传闻岭外雪，压倒千年树。老儿拍手笑，有眼未曾睹。故应润物材，一洗瘴江雾。寄语牧牛人，莫教头角露。
岭外大雪故人多在南中元日作三偈奉寄莹中·其三
作者：释德洪
朝代：宋

传闻岭外雪，压倒千年树。
老儿拍手笑，有眼未曾覩。
故应润物材，一洗瘴江雾。
寄语牧牛人，莫教头角露。
岭外大雪故人多在南中元日作三偈奉寄莹中·其二
作者：释德洪
朝代：宋
体裁：古风

昨夜一岁除，今朝一岁长。如人暗书空，点画自想像。春风依旧寒，底处有来往。居士亦赤穷，眉毛在眼上。
崇仁县与思禹闲游小寺啜茶闻棋
作者：释德洪
朝代：宋

平生阅世等虚舟，临汝重来又少留。携弟来逃三伏暑，入门拾得一轩秋。隔墙昼永闻棋响，阴屋凉生见树幽。又值能诗王主簿，饭馀春露啜深瓯。
崇仁县与思禹闲游小寺啜茶闻棋
作者：释德洪
朝代：宋

平生阅世等虚舟，临汝重来又少留。
携弟来逃三伏暑，入门拾得一轩秋。
隔墻昼永闻棋响，阴屋凉生见树幽。
又值能诗王主簿，饭余春露啜深瓯。
崇因会王敦素
作者：释德洪
朝代：宋

眼高四海语英发，自应文章有家法。
金陵地肺山川骄，要君诗句时弹压。
东来藉甚名誉传，景星瑞鸟人争先。
忽惊华气倾坐客，但觉人品春湖前。
一杯春露容同啜，更看归舟登一叶。
遥知笑语散惊鸥，万顷烟波上眉睫。
念君怀中有卿相，何时摸苏一唾掌。
要看儒林万口夸，文公诸郎能世家。
崇因会王敦素
作者：释德洪
朝代：宋

眼高四海语英发，自应文章有家法。金陵地肺山川骄，要君诗句时弹压。东来藉甚名誉传，景星瑞鸟人争先。忽惊华气倾坐客，但觉人品春湖前。一杯春露容同啜，更看归舟登一叶。遥知笑语散惊鸥，万顷烟波上眉睫。念君怀中有卿相，何时摸苏一唾掌。要看儒林万口誇，文公诸郎能世家。
崇山堂五咏为通判大乐张侯赋·信美亭
作者：释德洪
朝代：宋
体裁：七言绝句

小停与客登临处，閒暇江山又故丘。最爱名花每含笑，更怜幽草解忘忧。
崇山堂五咏为通判大乐张侯赋·妙观庵
作者：释德洪
朝代：宋
体裁：七言绝句

闲来禅室倚蒲团，幻影浮花入正观。江月松风藏不得，大千俱在一毫端。